Objavljeno: 17 jul 2018 . u kategoriji Republika Srpska\n"Bez obzira na to koliko njih sa strane - velikih i snažnih, govorilo nama da je to jedino moguće, ja ne želim da kažem da je to jedino moguće", rekao je Dodik.\nOn je podsjetio da su Srbi 1991. godine ušli u pokret koji je "gurao" nezavisnu državu Republiku Srpsku, a na kraju tog rata 1995. godine pristali na Dejtonski mirovni sporazum da bi se uspostavio mir, vjerujući da srpska autonomija neće biti dodirnuta. Međutim, kako je istakao predsjednik Srpske, srpska autonomija je oskrnavljena u znatnom obimu.\n"Mi ništa nismo imali od BiH svih ovih 20 i nešto godina. Imali smo samo stalne atake na našu slobodu, na naša prava, institucije. Naravno da strancima to /srpska autonomija/ ne odgovara, svi koji dolaze isključivo rade na projektu centralizacije BiH", rekao je Dodik sinoć za TV Hepi.\nOn je odbacio tvrdnje da Republika Srpska ruši BiH, objasnivši da to sve vrijeme čine stranci i Bošnjaci.\nPrema njegovim riječima, u BiH nema nijednog konsenzusa tri naroda, već su sve, pa i oktroisani ustav, nametnuli stranci i to je zemlja sa potpuno podijeljenim društvom na više nivoa - i po nacionalnim osnovama, i po entitetima, pri čemu je u Federaciji 10 kantona.\n"Dejtonski sporazum je `razvaljen` u znatnom obimu ne našim ponašanjem nego visokih predstavnika. NJihov cilj je unitarna i centralno uređena BiH, a to može ako se smanje nadležnosti Republike Srpske. To su sve činili do 2006. kad smo mi preuzeli vlast i rekli dosta, pa nisu vjerovali i prijetili su da me smijene sa mjesta predsjednika Vlade", rekao je Dodik.\nOdgovarajući na pitanje o 40 Britanaca koji su ušli u BiH, Dodik je ukazao da je to, između ostalog, i dokaz da u BiH ne postoji nikakav suverenitet, jer da postoji ne bi bilo moguće da dođu strani vojnici, a da niko o tome ne zna, ni Predsjedništvo, ni Savjet ministara, ni Ministarstvo odbrane.\n"Tu postoji vojna jedinica `Altea` - koju čini oko 2.000 vojnika evropskih zemalja i to je ograničen broj, ali su oni, pod izgovorom da jačaju tu strukturu, iz Velike Britanije poslali navodnih `40 vojnika`, a u stvari to je 40 specijalaca obučenih za društvene mreže, za stvaranje panike, a navedeno je da dolaze da pomognu navodno, fer i poštene izbore", rekao je Dodik.\nOn je objasnio da je svih tih 40 Engleza raspoređeno u Republici Srpskoj i da je njihov cilj on i grupa ljudi koji nisu spremni da mašu glavom na sve što kažu.\n"Nisu tražili kontakt sa vlastima u Banjaluci. Viđaju se sa nekim svojima, koji dijele te vrijednosti i kojima su privilegije koje dobijaju, važnije nego državni status", rekao je Dodik.\nDodik je istakao da među Francuzima i Englezima ima časnih pojedinaca, ali da je istorija pokazala da su Englezi u čitavom 20. i 19. vijeku "vršljali po ovoj teritoriji i pravili razne podmetačine Srbima".\nOn je podsjetio da je Englez Pedi Ešdaun, bivši visoki predstavnik, bio korumpirana osoba, koja je kupila kuću u BiH za 150.000 KM, a onda su je za 1,5 milion KM kupili muslimani od njega, što je bila cijena za usluge koje im je činio.\nDodik je rekao da je međunarodni faktor, prije svega Ešdaun, imao unaprijed pripremljen izvještaj o bošnjačkim žrtvama u Srebrenici, o čemu svjedoči da je svega dva mjeseca proteklo od trenutka pojavljivanja zahtjeva do završetka izvještaja.\n"Imali su pripremljen izvještaj i trebala im je samo formalizacija, a za to je predodređena da bude tadašnja Vlada Republike Srpske, koji su odlučili da stave svoje potpise. Mnogo mahinacija ima, a jedna od njih je da za broj od 8.700 ljudi, nije rečeno da su poginuli, nego da su nestali. Nijedna sudska presuda u Hagu nije potvrdila taj broj, uvijek govorila o manjem broju", rekao je Dodik.\nOn je istakao da nevladina organizacija "Majke Srebrenice" jesu dio stradalničkih porodica, ali da one prelaze liniju i postaju političko udruženje.\n"Najgore je što muslimani sve vrijeme sebe grade kao žrtve i neminovno i iz te percepcije, koju su sami nametnuli, povlače potpuno apsurdne i nelogične poteze i idu iz krajnosti u krajnost. Oni kažu - mi smo za BiH i da je branimo, a onda sve što čine rade protiv te BiH, govoreći nama pa i Hrvatima da BiH nije za njih", rekao je Dodik.\n"Reis Cerić je rekao da Srbi mogu da odu iz BiH i na opancima ponesu malo zemlje. Moj odgovor njemu je bio da Srbi sada hodaju u cipelama i da ako budemo išli iz BiH, nećemo odnijeti grumen zemlje, nego ćemo odnijeti 49 posto te njihove BiH, a 100 posto naše Republike Srpske", rekao je Dodik.


Veliki interes za unapređenje trgovinske saradnje između Srbije i Mozambika\nPrvi potpredsednik Vlade i ministar spoljnih poslova Republike Srbije Ivica Dačić sreo se danas u Maputu sa grupom istaknutih privrednika Mozambika predvođenih predsednikom upravnog odbora Konfederacije privrednih asocijacija Mozambika Agostinom Vumom.\nU uvodnom izlaganju ministar Dačić prisutne je upoznao sa privrednim mogućnostima Republike Srbije i potencijalom koji postoji za ekonomsku saradnju Mozambika i Srbije, tokom strukturalnih privrednih reformi koje sprovodi Vlada Srbije, kao i procesom evropskih integracija.\nPrisutni privrednici su iskazali veliki interes za unapređenje trgovinske saradnje, založili su se i za ubrzanje pregovora i zaključivanje krovnih međudržavnih bilateralnih sporazuma iz domena ekonomske saradnje i razvoja poljoprivrede.\nSagovornici su razmatrali i mogućnost zajedničkog nastupa na trećim tržištima, a poseban akcenat je stavljen na mogućnost saradnje i transfera tehnologije u oblasti poljoprivrede i industriji prerade hrane.\nPoseta šefa srpske diplomatije Konfederaciji privrednih asocijacija Mozambika izazvala je i veliku pažnju medija, na čija pitanja je nakon sastanka sa privrednicima odgovarao ministar Dačić.


Na Antarktiku rekordnih 20 stepeni Celzijusa u februaru Na Antarktiku je u februaru zabilježeno rekordnih 20,75 stepeni Celzijusa, rekao jedan zvaničnik za Frans pres.\n14. 02. 2020. u 22:41 Face.ba\nBrazilski naučnik Karlos Šefer rekao je da nikad nije vidio tako visoku temperaturu na Antarktiku, prenosi (BBC).\nOn je upozorio da ta temperatura izmjerena 9. februara na ostrvu Sejmur, predstavlja samo jedno čitanje i nije dio dugoročnog bilježenja podataka.\n"Ne možemo da koristimo taj podatak da predvidimo klimatske promjene u budućnosti. To je jedan podatak. To je samo signal da se nešto drugačije dešava u toj oblasti", rekao je Šefer.\nDva dana prije toga, 7. februara, nedaleko odatle u argentinskoj bazi Esperanca, izmjerena je temperatura od 18,3 stepena, što je bio toplotni rekord prema nacionalnoj meteorološkoj službi, prenosi Frans pres.\nPrema Svetskoj meteorološkoj organizaciji temperature na Antarktiku su porasle za skoro tri stepena Celzijusa posljednjih 50 godina, i oko 87 odsto glečera duž njegove zapadne obale se povuklo u tom periodu.\nPosljednjih 12 godina glečeri pokazuju "ubrzano povlačenje", navela je Svetska Meteorološka organizacija.\nProšlog mjeseca također bio je najtopliji januar na Antkartiku od kada se mjeri temperatura.


Srpske barikade na mostu u Mitrovici, 24.oktobar 2011. foto: Amra Zejneli\nVerovatno je da su se građani Kosova od dijaloga Prištine i Beograda u Briselu i postignutim sporazuma najviše obradovali činjenici da će moći slobodno da se kreću.\nMeđutim, i nakon na papiru postignutog dogovora o slobodi kretanja, koji bi trebao da se sprovede već u novembru, izgleda da do toga i neće doći.\nSavetnik premijera Kosova Lirim Greiçevci kaže da je Priština sada već jednostrano počela sa sprovođenjem sporazuma o slobodi kretanja, kada su u pitanju građani Srbije koji putuju na Kosovo.\nOvo međutim ne važi sa građane Kosova koji već godinama ne mogu da putuju u ili kroz Srbiju zbog putnih dokumenata i registarskih tablica koje Srbija ne priznaje.\n„Srpska strana nije sprovela sve pripreme kako bi otpočela sa\nsprovođenjem sporazuma o slobodi kretanja, i prema tome, ono je odloženo zato što Srbija nije bila u stanju da odredi tačan datum kada bi moglo da dođe do toga“, kazao je za RSE Greiçevci, ujedno i predsedavajući Grupe za sprovođenje sporazuma o slobodi kretanja.\nInače, postignutim sporazumom o slobodi kretanja predviđa se da građani Kosova i Srbije prilikom putovanja koriste lične karte. Predviđeno je i da se prilikom prelaska granice, nakon kontrole lične karte, popuni i formular o ličnim podacima, a koji bi se onda bio zapečaćen na graničnim prelazima.\nNa isti način bi i građani Kosova mogli da pređu granicu Srbije pri ulasku u drugu zemlju, primera radi u Mađarsku, dok bi se pasoš predao samo graničnoj policiji u Mađarskoj.\nOva ideja je u zastoju zato što je srpska strana zahtevala da se na formularu nađu termini koji su neprihvatljivi za Kosovo, kao što je autonomna pokrajna i slično. Tako nešto su odbili i u Prištini i Briselu.\nZa Beograd sve osim severa u drugom planu\nGreiçevci navodi da je Srbija, zbog toga što nije uspela da se priremi za sprovođenje ovog sporazuma, sada već prekršila ovaj sporazum.\n“Ovo je kršenje sporazuma, krši se rok od 1. novembra, i mi nemamo nikakav drugi datum ili indikacije od srpske strane o tome kada bi moglo da se počne sa sprovođenjem ovih sporazuma”, navodi Greiçevci.\nBorislav Stefanović i Oliver Ivanović\nŠef srpskog pregovaračkog tima Borislav Stefanović je prošle nedelje kazao za naš program da postoje zakonska pitanja koja zahtevaju razmatranje pre nego što se počne sa sprovođenjem svih sporazuma, pa i onog o slobodi kretanja.\nDok Oliver Ivanović, ministar za Kosovo u Vladi Srbije, navodi da je sve palo u drugi plan i to posle “poteza Prištine da prometi situaciju na terenu”, odnosno na severu zemlje.\n“Prosto sve je otišlo u drugi plan, sve je manje vredno posle pokušaja Prištine da prometi situaciju na terenu. Ono što je dogovoreno to je dogovoreno, ali onoga trenuaka kada to privati Vlada. To pretpostavljam zavisi od pregovarača, da priremi predmet i da to izloži pred vladom”, kazao je on.\nInače, diskutabilne su i registarste tablice automobila. Kosovo sada već izdaje tablice RKS, gde R predstavlja skraćenicu za Republiku, zamenjujući tako one stare KS. Međutim, zbog protivljenja Srbije, Kosovo je odlučilo da uporedo nastavi sa izdavanjem tablica KS za one koji žele da putuju u Srbiju.\nStime je omogućeno i Srbima koji se još uvek služe starim tablicama, PR (Priština), KM (Mitrovica), PZ (Prizren) i sl., da se do kraja novembra snabdeju sa tablicama KS.\nTakođe, ni Kosovo ni Srbija ne priznaju auto osiguranja jedni drugih, ali predviđeno je da se automobili osiguraju na granicama, kao što je to slučaj sa Makedonijom i Crnom Gorom. U Prištini navode da Srbija nije spremna ni ovo da uradi, sa razlogom da je potrebno više vremena za tako nešto.\nGreiçevci ne izbacuje iz mogućnosti i eventualne recipročne mase prema Srbiji.\nDijalog o tehničkim pitanjima između Kosova i Srbije, posredstvom EU počeo je 8. marta i do sad su postignuta pet dogovora. Tokom dijaloga, dve strane su postigle sporazume u oblastima katastra, matičnih knjiga, te priznavanja diploma, carinskih pečata i registarskih tablica.


Rohani optužio Izrael za ubistvo naučnika, iranski vrhovni vođa obećao osvetu - Svet - Dnevni list Danas\nPočetna » Svet » Rohani optužio Izrael za ubistvo naučnika, iranski vrhovni vođa obećao osvetu\n1Piše: Beta/AFP 28. novembra 2020. 11.27 Izmenjeno: 11.31\nHasan Rohani Foto: EPA-EFE/IRANIAN PRESIDENCY\n„Još jednom su nemilosrdne ruke svetske arogancije sa cionističkim režimom kao plaćenikom isprljane krvlju sina ove nacije“, rekao je Rohani u saopštenju na svom zvaničnom sajtu u osvrtu na jučerašnje ubistvo naučnika Mohsena Fahrizadeha blizu Teherana.\nIran koristi izraz „svetska arogancija“ da označi SAD.\nRohani je optužio Izrael da pokušava da stvori „haos“ ubistvom jednog od najistaknutijih naučnika u nuklearnoj oblasti i dodao da njegova zemlja neće pasti u „klopku“.\n„Iranska nacija je suviše iteligentna da bi pala u klopku zavere koju postavljaju Cionisti. Oni hoće da stvore haos ali treba da znaju da smo ih demaskirali i da neće uspeti“, rekao je danas Rohani u televizijskom intervjuu posle jučerašnjeg ubistva Fahrizadeha.\nPrema navodima iranskog Ministarstva odbrane, pedesetdevetogodišnji Mohsen Fahrizadeh podlegao je povredama posle napada automobilom bombom na vozilo u kome se nalazio, uz dodatnu paljbu napadača koje su ubili Fahrazadehovi telohranitelji.\nMinistarstvo je navelo da je naučnik bio šef odelenja za istraživanje i inovacije.\nRohani je obećao da smrt naučnika neće poremetiti naučni napredak Irana i dodao da je ubistvo posledica „slabosti i nesposobnosti neprijatelja Teherana da spreče njegov razvoj“.\nRohani je izjavio saučešće „naučnoj zajednici i revolucionarnom narodu Irana“.\nMinistar odbrane Amir Hatami je rekao na televiziji da je Fahrizadeh imao istaknutu ulogu u inovacijama u odbrani.\n„Upravljao je nuklearnom odbranom i obavljao veliki posao“, rekao je ministar ne navodeći detalje.\nŠef iranske diplomatije Mohamad Džavad Zarif juče je optužio Izrael da je imao ulogu u tom „terorističkom činu“.\nUbistvo Fahrizadeha je najnovije u nizu ubistava nuklearnih naučnika u Iranu u proteklim godinama za koja ta zemlja optužuje Izrael.\nAmerički Stejt department je 2008. naveo da Fahrizadeh vodi „aktivnosti i transakcije koji doprinose razvoju iranskog nuklearnog programa“.\nList Njujork tajms je sinoć objavio, pozivajući se na tri neimenovana obaveštajna zvaničnika da je Izrael odgovoran za ubistvo glavnog iranskog nuklearnog naučnika Mohsena Fahrizadeha.\nTaj izveštaj je objavljen pošto je nekoliko iranskih funkcionera okrivilo jevrejsku državu za njegovo ubistvo.\nIranski vrhovni vođa Ali Hamnei pozvao je danas da se „kazne“ odgovorni za ubistvo jednog od najistaknutijih iranskih naučnika u nuklearnom sektoru.\nU saopštenju objavljenom na njegovom zvaničnom sajtu Hamnei je nazvao ubijenog naučnika Mohsena Fahrizadeha istaknutim i priznatim naučnikom u nuklearnoj i odbrambenoj oblasti.\nVrhovni vodja Hamnei je rekao da je prvi prioritet Irana posle ubistva „definitivno kažnjavanje počinilaca i onih koji su to naredili“, navodi se u saopštenju.\nHamnei je opisao Fahrizadeha kao prestižnog naučnika u nuklearnim pitanjima i odbrani i rekao da je on postao „mučenik u rukama kriminalnih i okrutnih plaćenika“.\n„Taj naučnik bez premca dao je svoj dragocen i skup život Bogu zbog njegovih velikih i trajnih naučnih napora“, rekao je Hamnei i rekao da će se nastaviti naučni i tehnički napori ubijenog naučnika.\nPrema navodima iranskog Ministarstva odbrane, pedesetdevetogodišnji Mohsen Fahrizadeh podlegao je povredama posle napada automobilom bombom na vozilo u kome se nalazio, uz dodatnu paljbu napadača koje su ubili Fahrazadehovi telohranitelji. Ministarstvo je navelo da je naučnik bio šef odelenja za istraživanje i inovacije.\nHasan Rohani, Teheran, Ubistvo naučnikaTeheran\nUhapšeni odgovorni za ubistvo naučnika\n28. novembra 2020. u 16.39\nPuna podrška Iranu.


Budućnost medija by Google – Digital Marketing\nJune 6, 2018 June 6, 2018 e Novinarstvo\nSve ovo je podržala tehnologija.\nOsnovna misija Googla kao velike kompanije koju danas poznajemo je da skupi, sortira i na lak način isporuči podatke u telefon svaki put kad to zahtevamo. U današnje vreme medijske sveprisutnosti i digitalne tehnologije Google pokušava da adaptira neke nove modele novinarstva u redakcije kako bi sadržaji koje proizvode i plasiraju bili što kvalitetniji. Usvajanjem tog modela, novinar kog smo do sada poznavali postaje daleka prošlost. Ovo je definitivno vreme koje će obeležiti branša pod imenom Digital Journalist.\nPogledajte šta Google nudi u svom programu Initiative Center.


SDP BiH: “Nipošto odustati od članstva u NATO-u” – Haber.ba\nSDPBiH će se, kao opoziciona stranka, snažno zalagati za NATO i EU integracije i nastavak partnerstva sa Sjedinjenim Američkim Državama i zemljama Evropske unije.\nSDPBiH - Fokus.ba\nSocijaldemokratska partija (SDP) BiH poziva sve stranke da se na jednak način izjasne o pokušaju zaustavljanja NATO puta Bosne i Hercegovine, prenosi “Fokus“.\nSDP-a BiH danas je reagovao povodom informacija da bi mogla uslijediti inicijativa da, umjesto Akcionog plana za članstvo u NATO-u (MAP) Bosna i Hercegovina, po uzoru na Srbiju, reguliše pitanje saradnje s NATO-om isključivo u okviru Individualnog akcionog plana partnerstva (IPAP), što je ta stranka oštro osudila.\n– Podsjećamo, svako odustajanje od aktiviranja MAP-a, prije nego se formira vlast, jeste medvjeđa usluga državi Bosni i Hercegovini, te istovremeno velika nagrada Miloradu Dodiku i SNSD-u. Sumnjamo da bi bilo koja od političkih stranaka, koje sebe smatraju patriotskim, pristala na ovako nešto, ali smo dužni upozoriti na katastrofalne posljedice, čak i razmišljanja u ovom pravcu. Pokušaji obmane da je MAP isto sto i IPAP vode Bosnu i Hercegovinu u pravcu da postane kolonija susjedne Srbije, koja će odlučivati šta su to vanjskopolitički prioriteti naše države, iako o tome postoji jasno i jednistveno utvrđeni stav Predsjedništva BiH, koji kaže da su to Evropska Unija, NATO i regionalna saradnja – saopšteno je iz SDP-a.\nSDPBiH će se, kao opoziciona stranka, snažno zalagati za NATO i EU integracije i nastavak partnerstva sa Sjedinjenim Američkim Državama i zemljama Evropske unije, u cilju ostvarivanja vanjskopolitičkih prioriteta Bosne i Hercegovine.\n– Ništa drugo za SDP BiH ne dolazi u obzir, te pozivamo stranke koje formiraju vlast da to što prije urade, ali nipošto trgujući sa članstvom u NATO-u – poručuju iz te stranke.\nTeme:BiH, formiranje vlasti, izdvojeno, MAP, NATO, SDP BiH


Počinje masovnija vakcinacija u „Banjalučkom velesajmu“ - Vijesti Srpske – Najnovije vijesti iz Republike Srpske i BIH\nNaslovna Najnovije Počinje masovnija vakcinacija u „Banjalučkom velesajmu“\nPočinje masovnija vakcinacija u „Banjalučkom velesajmu“\nBANJALUKA, SARAJEVO – Masovnija vakcinacija građana u RS starijih od 65 godina trebalo bi da počne sutra u hali „Banjalučkog velesajma“ i dok se ranije vakcinacija ove grupe građana sprovodila u nešto manjem obimu, sada će tokom jednog dana moći biti vakcinisano nekoliko stotina građana.\nU Domu zdravlja Banjaluka su naveli da se prvog dana isključivo vakcinišu građani koji su pozvani na vakcinaciju protiv korona virusa.\n„Imunizacija ove prioritetne grupe Banjalučana u masovnijem obimu počinje u devet časova“, saopštili su u Domu zdravlja Banjaluka.\nDodali su da će sva lica starija od 65 godina koja su se prijavila za vakcinaciju protiv kovida-19 biti blagovremeno obaviještena o svom terminu vakcinacije putem timova porodične medicine, te su ih zamolili za strpljenje i razumijevanje.\nDodali su da sve mjere imaju za cilj smanjenje rizika od prenošenja virusa, kako između građana koji će dolaziti na imunizaciju, tako i među zdravstvenim radnicima i svim drugim akterima u procesu masovne vakcinacije.\nV.K. iz Banjaluke, koja bi sutra trebalo da primi prvu dozu vakcine protiv virusa korona u hali „Banjalučkog velesajma“, za „Nezavisne“ je rekla da su joj iz ambulante porodične medicine u naselju gdje živi javili da će biti vakcinisana u ponedjeljak.\n„Prijavila sam se sredimo mjeseca, te su mi prije nekoliko dana javili koji dan i u koliko sati da dođem da se vakcinišem. Mislim da je bitno da svi primimo vakcine, jer je to jedini način da se zaštitimo od virusa“, navela je ova Banjalučanka.\nKako je ranije rečeno „Nezavisnim“, unutar samog objekta „Velesajma“ će biti odijeljeni punktovi za prijem i ljekarski pregled građana koji dođu na vakcinaciju, te dijelovim gdje će stručni medicinski timovi vakcinisati građane, a biće izdvojena i mjesta za praćenje građana nakon vakcinacije.\nTada je rečeno da će broj medicinskih timova koji će vršiti imunizaciju zavisiti i od broja građana koji će biti vakcinisani, a da će svakodnevno i ekipe Službe hitne medicinske pomoći biti prisutne u slučaju potrebe.\nDodatne količine vakcina protiv virusa korona stigle su danas u BiH iz Turske, kada je avion s 30.000 Sinovac vakcina sletio na Međunarodni aerodrom Sarajevo.\nU Ambasadi Turske je saopšteno da je avion poletio u nedjelju oko devet časova iz Istanbula, a ove vakcine su dio dogovora koje su članovi Predsjedništva BiH postigli s turskim liderom na sastanku u Ankari 16. marta.\nIz Ministarstva civilnih poslova BiH ranije je saopšteno da će vakcine nakon carinskih procedura biti upućene u centralno skladište u Mostaru.\nGenaralni direktor Univerzitetskog kliničkog centra RS (UKC RS) Vlado Đajić rekao je da je u ovoj zdravstvenoj ustanovi smješteno 580 pacijenata oboljelih od virusa korona, što je najveći broj od početka pandemije.\n„Nažalost, i nakon godinu dana imamo veliki broj oboljelih i već razmišljamo kako da pretvorimo dio Hirurgije u nove kapacitete, te da dvokrevetne sobe pretvorimo u trokrevetne“, izjavio je Đajić.\nNaglasio je da to dodatno otežava posao jer treba još radnika, i zdravstvenih i pomoćnih, da opslužuju pacijente, te da istovremeno moraju da nabavljaju i tehničku i medicinsku opremu neophodnu za rad.\n„Znamo šta radimo, znamo kako da se borimo s pandemijom i kao i dosad idemo joj u susret. Očekujemo još veći broj pacijenata i spremno smo za to. Svi oboljeli u Srpskoj, ali i u Banjaluci imaće bolnički krevet i zdravstvene radnike koji će o njima brinuti, kao i lijekove“, rekao je Đajić.\nNaglasio je da će u Banji Slatina biti obezbijeđeno još 200 kreveta za oboljele pacijente od virusa korona.\nĐajić je naveo da se s Vladom RS pregovara o zakonskoj regulativi da bi zdravstveni radnici iz privatnog sektora mogli da budu angažovani u borbi protiv virusa korona.\nMinut ćutanja za preminule\nU Republici Srpskoj danas je navršena godina dana od prvog smrtnog slučaja uzrokovanog virusom korona.\nTim povodom u Vladi RS odata je počast minutom ćutanja za sve preminule od virusa korona.\nZdravstveni radici Univerzitetskog kliničkog centra RS takođe su minutom ćutanja odali počast građanima koji su izgubili život u borbi s virusom korona.\nPodsjećamo, prvi smrtni slučaj uzrokovan virusom korona u Srpskoj registrovan je prije godinu dana, 28. marta 2020. godine, a riječ je o ženi starije životne dobi koja je imala više hroničnih bolesti.


IATA: Pandemija imala razarajuće dejstvo na avio saobraćaj - Aviatica\nDatum / Date: 11.08.2021.\nMeđunarodna asocijacija za vazdušni saobraćaj, IATA, objavila je svoj godišnji izveštaj za 2020. godinu koji pokazuje razarajuće efekte pandemije na avio saobraćaj u svetu.\nBroj putnika u avio saobraćaju u 2020. iznosio je 1,8 milijardi što je za 60,2 posto manje nego u 2019. Potražnja za putovanjima je opala za 65,9 posto, s tim da je tražnja u međunarodnom saobraćaju pala za 75,6 posto, a u domaćem za 48,8.\nPovezanost destinacija avio linijama je prepolovljena, a ukupan broj linija je manji za 60 posto. Ukupan prihod u avio industriji pao je za 69 posto na 189 milijardi američkih dolara. Sveukupni pokazatelji u avio saobraćaju ukazuju da je to najgora godina za industriju od 1950. kada je počelo njihovo beleženje.\n„Prošlu godinu (2020) bi trebalo zaboraviti. Ipak, analizirajući statističke podatke o učinku pokazala se zadivljujuća priča o izdržljivosti. Kada je kriza bila najdublja, tokom aprila 2020. čak 66 posto komercijalne flote u svetu je bilo prizemljeno, jer su države zatvorile svoje granice ili uvele stroge karantinske mere. Milion radnih mesta u avio industriji je ugašeno. Ukupni gubici su narasli na 126 milijardi američkih dolara. Mnoge vlade su prepoznale ključnu ulogu avio saobraćaja i pomogle njegovom očuvanju paketima finansijske pomoći, ali je i posvećenost zaposlenih da se prebrodi najteža godina u istoriji avio saobraćaja imala velikog uticaja na opstanak“, izjavio je Vili Volš, generalni direktor IATA.


Prva Debit Mastercard kartica Addiko banke s mirisom jagode – Urban Magazin\nPrva Debit Mastercard kartica Addiko banke s mirisom jagode\nAddiko Bank dd Sarajevo je svoju kartičnu ponudu obogatila s Debit Mastercard®, prvom Addiko beskontaktnom debitnom karticom. Osim pogodnosti beskontaktne tehnologije plaćanja, ova kartica je posebna i po dizajnu. Addiko Debit Mastercard® ima još jednu, zaista jedinstvenu inovaciju sa stilom – naime, kartica ima miris jagode.\n„Mi u Addiko banci nastojimo klijentima uvijek ponuditi nešto više i drugačije, prateći digitalne, ali i druge trendove. Nakon nekoliko prošlogodišnjih digitalnih noviteta, ovu smo godinu odlučili započeti jedinstvenim kartičnim proizvodom za plaćanje sa stilom. Naša nova kartica drugačija je od ostalih jer je vertikalnog dizajna, što je jedinstven slučaj naprostoru regiona. Osim toga, dok koriste karticu,naši klijenti osim užitka sigurne kupovine, mogu uživati i u prekrasnom mirisu jagode, obzirom da je ova kartica jedina koja miriše“, izjavila je Belma Sekavić – Bandić, članica Uprave Addiko Bank dd Sarajevo. „Sa ovom karticom naši klijenti mogu plaćati beskontaktno, te potpuno sigurno, obzirom da imamo implementiranu Addiko sigurnu internet kupovinu, koja je bazirana na najvišim Mastercard SecureCode sigurnosnim standardima“ dodaje Sekavić – Bandić.\nJelena Ristić, direktorica za tržište Bosne i Hercegovine u kompaniji Mastercard, izjavila je: „Naša beskontaktna tehnologija omogućava korisnicima da obavljaju praktična, sigurna i brza plaćanja za svega par sekundi na preko 8 miliona lokacija širom svijeta, a činjenica da za iznose manje od 30KM nije potrebno unositi PIN kod samo je još jedan dokaz kompatibilnosti ove savremene platne metode sa užurbanim stilom života savremenih potrošača. Željela bih da se zahvalim našim partnerima iz Addiko banke na tome što su iskombinovali pogodnosti koje beskontaktno plaćanje unosi u svakodnevicu sa finansijskom kontrolom koju pružaju debitne kartice, i radujemo se budućim inovacijama koje ćemo kreirati za naše klijente.“\nDebit Mastercard kartica Addiko banke opremljena je savremenom beskontaktnom platnom tehnologijom koja osigurava da će račun biti naplaćen samo jednom čak i ako se kartica više puta prenese čitaču, a činjenica da kartica ostaje u rukama korisnika tokom cijele transakcije predstavlja još jedan dodatni sloj sigurnosti.\nKartica je trenutno u ponudi Addiko Bank dd Sarajevo, dok će se u ponudi Addiko Bank ad Banja Luka naći uskoro, nakon sticanja tehničkih uslova.


Gradonačelnica Jasna Avramović iz SNS-a oslobođena optužbi – Semendria\nGradonačelnica Jasna Avramović iz SNS-a oslobođena optužbi\n23. jun 2015. HRONIKA – Izvor: Agencija Tanjug – Apelacioni sud u Beogradu pravosnažno je gradonačelnicu Smedereva Jasnu Avramović oslobodio optužbi da je kao lekar u više navrata primila mito od pacijenata.\nU obrazloženju presude navodi se da tužilaštvo nije dokazalo svoje tvrdnje.\nTom odlukom, koja je objavljena na sajtu suda, Apealcioni sud je preinačio prvostepenu presudu Višeg suda u Smederevu kojom je Avramovićeva bila osuđena na 15 meseci zatvora.\nOvom odlukom pravosnažno je odbijena optužnica kojom je Avramovićevoj bilo stavljeno na teret da je od 1998. do 2001. godine u Smederevu, kao službeno lice, načelnik Infektivnog odeljenja ZC Sveti Luka“ u Smederevu, zahtevala i dobila novac da u okviru svog službenog izvršenja izvrši službene radnje koje ne bi smela da izvrši.\nTo je kako se navodi u odbijenoj optužnici činila tako što je predložila svojim dugogodišnjim kućnim prijateljima da pronađu osobe koje bi bile zainteresovane da za 3.000 nemačkih maraka ostvare pravo na invalidsku penziju, što su oni i prihvatili i sukcesivno joj doveli četiri osobe.\nTakođe, tokom ovog krivičnog postupka nisu mogle biti na nesumnjiv način utvrđene tvrdnje tužilaštva da je ona zahtevala i dobila novac, te da je predložila svojim dugogodišnjim kućnim prijateljima da pronađu osobe koje bi bile zainteresovane da za 3.000 nemačkih maraka ostvare pravo na invalidsku penziju.\nČak je u jednom slučaju utvrženo da je u vreme sačinjavanja izveštaja lekara specijaliste, na koji je stavljen njen faksimil, okrivljena bila na godišnjem odmoru, te da sam svedok potvrđuje da je neka druga doktorka, a ne okrivljena sačinila lekarski izveštaj.\nPrethodno je dvema prvostepenim presudama Avramovićeva bila osuđivana na po 15 meseci zatvora.\n« Poginuo prilikom parkiranja kamiona radi istovara robe\nKonferencija parlamentaraca dunavskih zemalja u Smederevu »


EU procenjuje zaštitu od treće doze vakcine protiv kovida | EurActiv Serbia\nEU procenjuje zaštitu od treće doze vakcine protiv kovida\nEvropska komisija trenutno razgovara sa naučnicima o tome koliko dugo će treća doza vakcine biti efikasna protiv kovida-19, saznaje EURACTIV. U međuvremenu je Evropska komisija usvojila odluku kojom se potvrđuje da je kovid zeleni sertifikat Srbije podudaran sa EU digitalnim kovid sertifikatom tako da građani Srbije koji imaju tu potvrdu mogu da putuju u EU.\nU međuvremenu Italija razmatra skraćenje važenja kovid propusnice. Isto razmatra i Grčka i to bez obzira da li će o tome postojati odlika na nivou EU.\nIstovremeno se čuju glasovi o četvrtoj dozi, ako stopa nevakcinisanih ostane visoka.\nEURACTIV je obavešten da Brisel razgovara o tome koliko dugo će treća doza vakcine protiv kovida-19 biti efikasna.\nRumunija, Bugarska, Mađarska, Češka, Grčka, Srbija i drugi već nude građanima treću dozu a prioritet za "buster" uglavnom su stariji i oni sa zdravstvenim problemima.\nKada je reč o Italiji, trenutno je usred četvrtog talasa pandemije i broj zaraženih osetno raste. Za nedelju dana broj novoinficiranih je povećan za 26%, broj smrti za 19 a pacijenata na intenzivnoj nezi za 15,6%.\nZbog tog rasta, vlada Italije razmatra mogućnost skraćenja važenja kovid propusnice sa 12 na devet ili šest meseci.\nNacionalni institut za zdravlje 14. novembra je saopštio da efikasnost vakcine znatno opada šest meseci posle druge doze.\nPrema podacima italijanskog instituta, efikasnost vakcine posle šest meseci "pada sa 75,5 na 50,2% za infekciju a za mogućnost za teži oblik i hospitalizaciju ili intezivnu negu sa 91,8 na 82,1%".\nU Italiji će treća doza biti dostupna onima od 40 do 60 godina od 1. decembra a Francuska je već donela odluku o "buster" dozi za starije od 65.\nGrčka pak razmišlja o skraćenju roka važenja kovid propusnica i bez konsenzusa na nivou EU. Prema važećoj EU regulativi, važnost kovid propusnice je 12 meseci.\nRim istovremeno razmatra mogućnost da brzi antigenski testovi na kovid-19 više ne budu kriterijum za izadavanje sertifikata.\nKako se navodi, postoje sumnje u pouzdanost antigenskih testova.\nZa to vreme u Grčkoj su počeli razgovori o tome da li je potrebna četvrta doza.\nDržavni sekretar u ministarstvu zdravlja Marios Temistokleus prokomentarisao je da "logično neće biti potrebna" jer dosadašnji naučni podaci govore da se sa trećom dozom dobija "trajni stepen imuniteta".\n"To još nije razjašnjeno ali je za sada logično da neće biti potrebno", rekao je on za Skai TV.\nJedan izvor u EU rekao je da se u Briselu trenutno ne govori o četvrtoj dozi ali da sve zavisi od efikasnosti treće doze.\n"Niko ništa ne isključuje sve dok nevakcinisani ne odluče da se vakcinišu", rekao je taj izvor.\nEvropska komisija: Kovid sertifikat Srbije važi i u Evropskoj uniji\nU međuvremenu je Evropska komisija 15. novembra usvojila odluku kojom se potvrđuje da je kovid zeleni sertifikat Srbije podudaran sa EU digitalnim kovid sertifikatom tako da građani Srbije koji imaju tu potvrdu mogu da putuju u EU.\nOdluka Evropske komisije stupa na snagu 16. novembra a takođe je prihvaćeno da su sa EU digitalnim sertifikatom podudarna takva kovid uverenja koja izdaju i Moldavija, Gruzija i Novi Zeland.\nKomisija u Briselu je takođe saopštila da su Srbija i te tri zemlje prihvatile valjanost kovid sertifikata EU, tako da u te zemlje sa uverenjem Unije mogu putovati i građani evropske dvadesetsedmorice.\nU odluci EK se navodi da se "ekvivalenta podudarnost" odnosi na "kovid-19 vakcinaciju, test i potvrde o preležanoj bolesti koje izdaje Republika Srbija".


Vesti online / Vesti / Ex YU / Dojave o atentatu na Erdogana tokom posete Balkanu\nRedžep Tajip Erdogan spreman za miting u Sarajevu\nPrema tim informacijama, u dojavi se navodi da bi na Erdogana mogao da bude izvršen atentat tokom posete balkanskim zemljama.\nPodsetimo, Erdogan sutra dolazi u radnu posetu BiH, a održaće i predizborni skup u Zetri na kojem bi moglo da bude prisutno od 10.000 do 15.000 Turaka.\nTurskim obaveštajnim agencijama dojavljeno je da osobe turskog porekla pripremaju atentat na predsednika. Navodno je dojava došla od grupe turskih državljana koji žive u Skoplju.\nTrenutno su u toku detaljne obaveštajne aktivnosti, a nema nikakvih detalja.


Ah Neša 5. septembar 2016. Sajmovi Postavite komentar\nOvo je idealna prilika za izlagače i ljubitelje hortikulture da se sretnu i razmene informacije u vezi sa uzgajanjem cveća i pravilnim održavanjem.\nSve zainteresovane posetioce očekuju saveti na temu gajenja i održavanja zelenih površina, ali i velika ponuda rezanog i saksijskog cveća, grnčarskih proizvoda, kao i ikebana od sušenog cveća i voća. Ljubitelji ukrasa moći će da pronađu i veliki izbor dekorativnog materijala za saksije i cvetne aranžmane.\nKao i svake godine, biće obezbeđen i popust na kupovinu cveća! Sajam cveća biće otvoren za sve posetioce, tokom svih sedam dana trajanja, od 10.00 do 22.00. (danubeogradu.rs)\nTagovicveće delta city izlasci sajam cveća\nPrethodni Dani evropske baštine 2016 na Beogradskoj tvrđavi\nSledeći Više stranih turista u Beogradu tokom jula 2016.


Argumenti | Novi udar na imovinu Republike Srpske\nĐajić: Virus nije farsa, poštovati mjere zaštite – lična higijena, distanca…\nŠeranić: Nema još potrebe za restriktivnim mjerama u Srpskoj, djeluje se…\nKoliko diploma ima Osman Mehmedagić Osmica?\nUvedena sezonska autobuska linija za jezero na Manjači\nLuka Jović ponovo u timu Reala\nNaslovna BiH Novi udar na imovinu Republike Srpske\n– Ustavni sud je zaključio da je redovni sud arbitrarno tumačio relevantne odredbe zakona i pravilnika kada je zaključio da apelantkinja nije ispunila zakonski osnov za upis promjene prava u katastarskom operatu. Takođe, prekršeno je apelantkinjino pravo na ravnopravnost stranaka pred sudom kada apelantkinja nije imala jednak procesno-pravni tretman sa umješačem u postupku budući da kao suprotna strana nije bila obaviještena o njegovom učešću i dostavljenom odgovoru na tužbu – navodi se u presudi, prenosi Glas Srpske.\nMinistarstvo odbrane BiH, zastupano po Pravobranilaštvu BiH, 18. oktobra 2016. godine podnijelo je Područnoj jedinici Republičke uprave za geodetske i imovinskopravne poslove Srpske u Foči zahtjev za upis promjene prava na nekretninama ukupne površine 254.568 metara kvadratnih koje su u posjedu Republike Srpske, predloživši da u zemljišnim knjigama kao vlasnik bude upisana BiH – Ministarstvo odbrane u Savjetu ministara, a brisana Republika Srpska – Ministarstvo odbrane Srpske.\n– Sve nadležne organizacione jedinice Pravobranilaštva Srpske preduzele su i preduzimaju sve neophodne radnje u više takvih predmeta s ciljem da zaštite imovinu Republike Srpske – dodao je Govedarica.\n– Pozvali smo sve relevantne institucije da iskoriste svoja zakonska ovlašćenja s ciljem blagovremenog preduzimanja raspoloživih pravnih sredstava kako bismo na vrijeme spriječili da vojna perspektivna i neperspektivna imovina na području Srpske bude uknjižena na BiH – rekao je Govedarica.\n– Ustavni sud BiH odavno je počeo da izlazi iz okvira svojih nadležnosti, a sporovi u vezi sa vojnom imovinom i posebno poljoprivrednim zemljištem Republike Srpske to samo potvrđuju – rekao je Bundalo, koji je i šef Kluba poslanika PDP-a u parlamentu Srpske.\nDodik: Nema puta u NATO, niti će ga biti, a za to nisu krivi ni Ivancov ni Rusija\nRadanović: Ne lageruju samo migrante, već i otpad\nĐajić: Virus nije farsa, poštovati mjere zaštite – lična higijena, distanca i maske


Ministar unutrašnjih poslova Republike Srbije Aleksandar Vulin sastao se danas sa ambasadorkom Narodne Republike Kine u Beogradu Čen Bo sa kojom je razgovarao o dalјem unapređenju saradnje između dve zemlјe u skladu sa prijatelјstvom i dogovorom predsednika Republike Srbije Aleksandra Vučića i predsednika NR Kine Si Đinpinga.\nMinistar Vulin i ambasadorka Čen Bo razgovarali su o dalјim perspektivama saradnje, pre svega o započetim projektima, koji će biti nastavlјeni po okončanju pandemije korona virusa, kao što su zajedničke policijske patrole Ministarstva unutrašnjih poslova Republike Srbije i Ministarstva javne bezbednosti NR Kine.\nMinistar Vulin zahvalio se ambasadorki na donacijama koje su NR Kina, a posebno Ministarstvo javne bezbednosti uputili MUP-u Srbije. Istakao je da Republika Srbija podržava politiku „jedne Kine“ i zahvalio se na snažnoj podršci koju ta zemlјa pruža Srbiji kad je reč o pokušajima takozvanog Kosova da postane član Interpola.\nAmbasadorka Čen Bo istakla je da NR Kina pruža podršku teritorijalnom integritetu Republike Srbije. Ministru Vulinu uručila je pismo čestitke na imenovanju na novu funkciju koju mu je uputio savetnik ministra javne bezbednosti NR Kine Džao Kedži, a u kojem se potvrđuje čelično prijatelјstvo dve zemlјe i ističe spremnost za nastavak uspešne saradnje.


Tadić i Dodik o Komšiću | Mondo Portal\n26. novembar, 14:02\nTadić i Dodik o Komšiću 0 Podeli Podeli na facebook Podeli na twitter Podeli na viber Pošalji na mail\n21.07.2010. / 17:44 17:46\nTadić i Dodik o Komšiću\nBoris Tadić rekao je nakon sastanka sa Miloradom Dodikom da će Srbija od Sarajeva tražiti razjašnjenje izjave Željka Komšića da podržava integritet Srbije bez Kosova.\nSrbija podržava teritorijalni integritet Bosne i Hercegovine (BIH) i sve ono što se dogovore tri naroda i dva entiteta, izjavio je danas predsednik Srbije Boris Tadić i istakao da Srbija neće reagovati "hitro i nepromišljeno" na izjave člana Predsedništva BiH Željka Komšića.\nKomšić je nedavno rekao da podržava intergritet Srbije bez Kosova.\nTadić je nakon razgovora sa premijerom Republike Srpske Miloradom Dodikom u Beogradu ocenio da takva izjava traži razjašnjenje samog Komšića, ali i svih članova Predsedništva BIH, da bi Srbija znala na kakvu politiku može da računa.\n"Komšić je legitimni predstavnik Hrvatske u BiH. Pitanje je da li je taj stav koji je izneo i stav institucija BiH ili ne i da je li stav celog hrvatskog naroda" , rekao je on.\nTadić je rekao da svaka izjava u regionu danas predstavlja političko delo i da su izjave poput Komšićeve "više nego opasne".\nPredsednik Srbije je, sa druge strane, ponovio da Srbija poštuje sve tačke Dejtonskog sporazuma što podrazumeva postojanje i tri naroda, kao legitimnih političkih činilaca, i dva entiteta i poručio da su "to parametri od kojih Srbija ne odustaje".\nOn je rekao da Srbija ima specijalne paralelne veze i dobru ekonomsku i političku saradnju, koja ne dovodi u pitanje integritet BIH.\nMi ćemo nastaviti tu saradnju sa BIH i novim investicijama u energetiku i transport, najavio je Tadić.\nDodik je rekao da RS želi da unapredi saradnju sa Srbijom i drago mu je što se Srbija vratila Dejtonskom procesu, iz kojeg je jedno vreme bila isključena.\nBosna i Hercegovina je složena država, koja se sastoji od dva entiteta i tri konstitutivna naroda, rekao je Dodik i istakao da u samoj BIH ima onih koji, umesto "slova, pokušavaju da uvedu duh Dejtona".\nDodik je rekao da će RS nastaviti da podržava teritorijalni integritet i suverenitet Srbije, precizirajući da u BIH postoje oni koji bi priznali Kosovo, a traže očuvanje integriteta sopstvene države.\nIzjava Komšića je cinična i predstavlja njegov lični stav, a ne stav BIH, naglasio je Dodik.\n"To govori ne toliko o odnosima BiH i Srbije, koliko o odnosima unutar BiH i jasno je na koji način je teško delovati u takvim uslovima", rekao je Dodik.\nOn je odbacio tvrdnje da u odnosima Srbije i RS postoji razdor, ocenjujući da se radi o zlonamernim spekulacijama.\nDodik je najavio da bi krajem avgusta trebalo da bude završen most na Rači, očekuje se povezivanje Višegrada sa Mokrom Gorom, dok je sa kineskim investitorima, koji će graditi most Zemun-Borča, uspostavljen kontakt za buduće investicije.


Više od 260 novinara u zatvorima širom sveta - MediaSfera\nViše od 260 novinara se nalazilo u zatvorima širom sveta 1. decembra 2017. godine, saopštio je danas Komitet za zaštitu novinara dodajući da je to rekordno veliki broj novinara osuđenih ili u pritvoru zbog svog rada.\nAutori izveštaja preciziraju da je više od polovine zatočenih novinara, 134 u zatvorima u Turskoj, Kini i Egiptu. Tokom 2016. godine u zatvorima širom sveta je bilo 259 novinara. Njih 194 je optuženo ili osuđeno za protivdržavno delovanje a 35 se nalazi u pritvoru bez optužnice, neki su osuđeni prema zakonima o terorizmu a 21 novinar je uhapšen zbog navodnog objavljivanja lažnih vesti, kaže se u izveštaju.\nAutori izveštaja navode da su od ukupnog broja novinara u zatvoru 97 odsto lokalni izveštači, te da su među njima 22 žene. Komitet upozorava da SAD i druge Zapadne zemlje nisu pojačale pritisak da bi sprečile hapšenja i osuđivanja novinara već da su se približile autoritarnim političkim vođama kao što su turski predsednik Redžep Tajip Erdogan i kineski predsednik Ksi Đinping.\nNacionalistička retorika američkog predsednika Donalda Trampa, kao i njegova opsednutost islamskim ektremizmom i upotreba termina lažne vesti za medije koji prema njemu imaju kritički odnos samo jačaju atmosferu optužbi koje dovode do hapšenja novinara, stoji u izveštaju. Autori kažu da je situacija najgora u Turskoj gde su u zatvoru 73 novinara a još nekoliko desetina čeka da bude izvedeno pred sud i svi oni su optuženi za protivdržavnu delatost .\nIstraživači Komiteta za zaštitu novinara su utvrdili i da se u kineskim zatvorima nalazi 41 novinar što je za 3 više od prethodne godine. Autori izveštaja podsećaju na dva slučaja kineskih disidenata koji su umrli pošto su pušteni iz zatvora iz medicinskih razloga ali im je zabranjeno da napuste Kine radi lečenja. U izveštaju se navodi da 12 od ukupno 20 novinara u egipatskim zatvorima nije osuđeno ili optuženo dok su ostali optuženi ili osuđeni za protivdržavne delatnosti.\nIzveštaj se odnosi samo na novinare koje su uhapsile vlasti neke zemlje a ne i one koji su nestali ili su ih zarobile organizacije koje nisu zvanični predstavnici neke zemlje.\nTagoviKomitet novinara novinari svet za zaštiu zatvor


SAD: Finansijska pomoć pobunjenicima – Minber\nožu. 16, 2013 at 5:18 pm\nSAD: Finansijska pomoć pobunjenicima\nVlada Sjedinjenih Američkih Država ranije je saopćila da će dozvoliti svojim kompanijama, bankama i građanima da šalju novac sirijskoj opoziciji koja se bori da sruši lidera te zemlje Bashara al-Assada, prenosi Tanjug.\nMinistarstvo finansija SAD-a izuzelo je opoziciju u Siriji od finansijskih ograničenja koja su prije dvije godine, na početku sukoba, uvedene protiv vlasti u Damasku kao dio paketa sankcija.\n“SAD su posvećene podršci narodu u Siriji koji želi političku tranziciju ka demokratiji i miroljubivoj zemlji”, saopćilo je ovo Ministarstvo, ocijenivši da je Assadova Vlada izgubila svaki legitimitet pokušavajući nasilno zadržati vlast.\nU međuvremenu, u Evropskoj uniji, Francuska i Velika Britanija lobiraju da se ukine embargo na izvoz oružja sirijskoj opoziciji.\nEU će razmatrati njihov prijedlog na sastanku u Dublinu sljedeće sedmice, a predsjednik Evropskog vijeća Herman Van Rompuy rekao je da će evropski lideri težiti ka postizanju zajedničkog stava.\nSlužbeni Washington je saopćio da će pružiti pomoć u hrani i lijekovima za opoziciju, ali je također odbacio ideju o slanju oružja, plašeći se da bi ono moglo završiti kod naoružanih grupa koje bi ga kasnije upotrijebile protiv meta na Zapadu.\nVlasti u Washingtonu su 2011. godine zamrznule sva sirijska sredstva u Americi, zabranivši građanima i firmama iz SAD-a da posluju sa Sirijom.\nadmin 16 ožujka, 2013\nLiban: Naoružanim osobama zabranjen prelazak granice sa Sirijom


Predlagač povećanja plata funkcionerima izbačen iz stranke - Klix.ba\nPredlagač povećanja plata funkcionerima izbačen iz stranke\n30.3.2010. u 16:31\nMika Lešić koji je predložio povećanje plata funkcionerima u Federaciji BiH više nije član Narodne stranke Radom za boljitak, saopćeno je iz te stranke.\n"Lešić nije izabran na listama Narodne stranke Radom za boljitak, i samim tim nije bio poslanik te stranke u Domu naroda Parlamenta FBiH, nego se pridružio članstvu u posljednje vrijeme", tvrde u toj stranci.\n"Predsjednik stranke je razriješio Miku Lešića, jer je samoinicijativno, bez saglasnosti stranačkih tijela, kao zastupnik u Domu naroda Parlamenta FBiH i ovlašteni predlagač, podnio sramotni amandman (o zastupničkim penzijama od 2.100 KM) na Prijedlog Zakona o platama i naknadama u organima FBiH", navodi se u saopćenju stranke.\nIsti amandman je direktno protivan interesima građana FBiH i BiH, a kao takav je protivan i stavovima i načelima NS Radom za boljitak, saopćili su iz stranke.\nDaliborka Milović i Slobodan Tomić, zastupnici Boljitka u Domu naroda PFBiH bili su netačno informirani od Lešića, i u narednom periodu stranka će poduzeti određene mjere i prema njima ako se utvrdi njihova odgovornost.\nAlma Čardžić i Vlado Ivanković, zastupnici NSRZB u Zastupničkom domu Parlamenta FBiH, neće glasati za ovakav Prijedlog, i to ne samo radi ovog spornog amandmana, već što u NS Radom za boljitak smatraju kako izvršna i zakonodavna vlast trebaju biti plaćene prema učinku.\n"Ovakvo stanje u kojem se nalaze građani BiH pokazuje da je taj učinak minoran, te smatramo kako pojedini zastupnici nisu zaslužili ni plate koje trenutno imaju", saopćio je Ured za odnose s javnošću NSRZB.\n"Na sceni je predizborno licemjerje u Parlamentu"\n30.03.2010. u 16:39\nBiH opet ima vlastitu grupu prijateljstva u Bundestagu\n30.03.2010. u 16:17


Prodaja luksuzne robe u svetu za četvrtinu manja zbog pandemije :: Ekonomija\nEkonomija / Prodaja luksuzne robe u svetu za četvrtinu manja zbog pandemije\nProdaja luksuzne robe u svetu za četvrtinu manja zbog pandemije\nIzvor: Foto: Beta / AP\nPad će, izgleda, biti manji od prognoze od 35 odsto očekivanih proletos, jer se oporavilo tržište u Kini, gde se proda gotovo trećina sve luksuzne robe u svetu.\nOčekuje se da će taj sektor ove godine ostvariti 217 milijardi evra prihoda, što je dve milijarde evra manje nego 2014. i 64 milijarde manje u odnosu na 2019. godinu, kaže "Bin" u polugodišnjoj studiji pripremljenoj za italijansko udruženje proizvođača luksuzne robe "Altagama".\nTo je prvo smanjenje prihoda sektora luksuzne robe od finansijske krize 2009. godine, kada je ta industrija pretrpela pad od devet odsto, od čega se brzo oporavila već sledeće godine.\nSada je procena vremena za oporavak od pandemije neizvesna, jer ponovno jačanje širenja korona virusa navodi države da opet zatvore nebitnu maloprodaju i zabrane putovanja širom sveta. Oporavak industrije od toga će u velikoj meri zavisiti od toga kada bude bilo vakcine, rekla je Klaudia D'Arpicio iz "Bina".\nD'Arpicio očekuje da će izgledi postati jasniji u drugom kvartalu iduće godine, kada će biti lakše shvatiti kolika je potrošnja u Kini, kakav je uticaj stimulativnih mera u SAD i Evropi, kao i da li će biti promene poreske politike posle izbora za američkog predsednika, jer ako to bude Džozef Biden, verovatno će oštrije biti oporezovani oni koji zarađuju više.\n"Mnogo je neizvesnosti u sledećoj godini", rekla je D'Arpicio.\nOčekuje se da će profit luksuznih marki ove godine opasti za čak 60 odsto i sledeće godine oporaviti se samo za polovinu.\nPošto sve više ljudi širom sveta mora da ostane kod kuće, prodaja luksuzne odeće je opala za 30 odsto, na 45 milijardi evra, a obuće za 12 odsto, na 19 milijardi evra. Taj pad je manji jer se u drugoj pomovini ove godine oporavila prodaja patika.\nPotrošači u Aziji su luksuznom sektoru pomogli da ublaži pad prodaje nakita na 15 odsto, ili 18 milijardi evra.\nPandemija ubrzava promene koje su već bile u toku u tom sektoru, uključujući prelazak na kupovinu putem Interneta, zatim orijentisanje na održivost i raznolikost ponude, rastuću ulogu mlađih generacija i komercijalno eksperimentisanje s digitalnim platformama.\n"Pandemija je eliminisala izgovore za brendove koji nisu razumeli trendove time što je dala hitnost ispravnim ulaganjima", rekla je D'Arpicio.\nUpozorila je da će, što kriza bude duže trajala, nekim brendovima sve više nestajati gotovine što će neke sasvim zatvoriti, a druge prinuditi da se restrukturiraju.\nprodaja odeća luksuz\nCLS: Javna imovina se prodaje po višestruko nižim cenama od privatne\nDanas je Crni petak, nada za mnoge prodavnice u vreme epidemije koronavirusa\nOglašena četvrta prodaja imovine Agroživa\nPavlović: Prodaja Sava centra je pljačka u režiji gradske vlasti\nKongresni Centar Sava prodat kompaniji Delta holding


Home Vijesti POSJETA GRADONAČELNICI SARAJEVA BENJAMINI KARIĆ\nPOSJETA GRADONAČELNICI SARAJEVA BENJAMINI KARIĆ\nPredsjednica Bošnjačkog nacionalnog vijeća dr. Jasmina Curić sa delegacijom sastala se danas sa Benjaminom Karić, gradonačelnicom Sarajeva u Vijećnici.\nNa sastanku se razgovaralo o aktuelnoj političkoj situaciji, tenzijama, ali i izazovima koji u posljednje vrijeme prate, ne samo Sandžak već i Bosnu i Hercegovinu i Sarajevo.\n„Uspostavljanje saradnje sa institucijama, organizacijama i udruženjima iz Bosne i Hercegovine, država u regionu i dijaspori, važan je dio rada Bošnjačkog nacionalnog vijeća. Bošnjaci Sandžaka dio su jedinstvenog nacionalnog korpusa sa Bošnjacima iz Bosne i Hercegovine, pomno prate dešavanja kod vas, dijele vašu brigu i spremni su pružiti podršku kao što su to i činili kada je trebalo“, kazala je predsjednica Vijeća na sastanku.\nPodsjećamo da je gradonačelnica Sarajeva, Benjamina Karić u julu prošle godine u svojoj prvoj zvaničnoj posjeti Novom Pazaru posjetila i Bošnjačko nacionalno vijeće kada je i istakla da se će Grad Sarajevo uvijek dati punu podršku aktivnostima Vijeća.


Phaidra - Sistem za upravljanje korisnicima - Univeritet u Beogradu\nŠta nam PHAIDRA omogućava?\nKo može da koristi sistem PHAIDRA?\nKako da efikasno koristimo sistem PHAIDRA?\nVrste korisnika u sistemu PHAIDRA\nOpšti tehnički podaci\nVlasništvo na podacima\nRad sa PHAIDRA-om\nPrimena u nauci i istraživanju\nPrimena u nastavi\nPrimena u administraciji\nKako napraviti video\nKako napraviti trajni PDF\nKako napraviti e-knjigu (Book importer)\nKako pregledati e-knjigu (Book viewer)\nPomoć kod prijavljivanja\nPomoć kod pretraživanja\nTutorija 1 - Pretraživanje i rezultati pretraživanja\nPomoć kod pohranjivanja objekta\nTutorijal 2 - Kreiranje objekata i uređivanje metapodataka\nNovosti – Novosti – Novosti – Novosti – Novosti\nDigitalni repozitorijum Univerziteta u Beogradu – PHAIDRA u okviru Nedelje otvorenog pristupa\nOd 22. do 26. oktobra 2012. godine u Univerzitetskoj biblioteci “Svetozar Marković” organizovano je niz aktivnosti povodom Nedelje otvorenog pristupa (Open Access Week). Prvog dana održana je i prezentacija posvećena Digitalnom repozitorijumu PHAIDRA u kojoj su prestavljene funkcionalnosti ovog sistema. Posebno je istaknuta povezanost PHAIDRA-e sa podsistemom “E-teze”. Najavljeno je da će promocija “E-teza” za fakultetske bibliotekare biti održana 31. 10. 2012. godine kada će detaljno biti prikazan rad sistema za pohranjivanje doktorskih disertacija.\nPromocija Digitalnog repozitorijuma Univerziteta u Beogradu – PHAIDRA na univerzitetima u Srbiji\nTokom decembra 2012. godine održano je više prezentacija/promocija sistema PHAIDRA na Univerzitetu u Beogradu. Prva prezentacija je održana na Filozofskom fakultetu (3. decembra), a ubrzo zatim i na Mašinskom fakultetu (05. decembra). Poseban deo ovih prezentacija bio je posvećen i pitanju zaštite autorskih prava. Posle prezentacija, jedan broj profesora se prijavio kako bi dobio korisničko ime za rad u sistemu. O radu sistema, načinu unosa objekata i definisanju uslova korišćenja sadržaja repozitorijuma govorilo se i na prezentacijama u univerzitetskim bibliotekama u Nišu i Kragujevcu održanim 13. i 17 decembra 2012. godine.\nE-teze na univerzitetima u Nišu i Kragujevcu\nKrajem decembra 2012. i početkom januara 2013. godine instalirana je aplikacija „E-teze“ najpre u okviru Digitalnog repozitorijuma u Nišu, a potom i u Kragujevcu. Kada su završene sve instalacije, izvršena je operacionalizacija sistema kako bi se omogućila objedinjena pretraga disertacija koje su pohranjene repozitorijumima. Korisnik po želji može sa jednog mesta da pretraži lokalni repozitorijum, neki drugi repozitorijum u sistemu ili sva tri repozitorijuma istovremeno.\nUspostavljen sistem “E-teze Univerziteta u Beogradu”\nSistem “E-teze Univerziteta u Beogradu” je deo Digitalnog repozitorijuma Univerziteta u Beogradu – PHAIDRA namenjen pretraživanju i preuzimanju doktorskih disertacija odbranjenih na Univerzitetu.\nSadrži disertacije koje imaju potpisane izjave kojima kandidat/doktorand ovlašćuje Univerzitetsku biblioteku da u Digitalni repozitorijum unese disertaciju pod određenim licencnim uslovima.\nSistem pruža više mogućnosti za pretraživanje, prelistavanje, čitanje i preuzimanje doktorskih disertacija. Moguće je preneti metapodatke u druge sisteme u nekom o ponuđenih formata ili navesti podatke o tezi u nekom od stilova bibliografskog citiranja. Svaka disertacija ima trajni link koji omogućava pouzdano citiranje.\nSistemu “E-teze Univerziteta u Beogradu” možete pristupiti na adresi: http://eteze.bg.ac.rs/\nRadionica o Digitalnom repozitorijumu Univerziteta u Beogradu - PHAIDRA\nU Univerzitetskoj biblioteci "Svetozar Marković" je započeo prvi krug edukacije o Digitalnom repozitorijumu Univerziteta u Beogradu – PHAIDRA koji obuhvata bibliotekare fakultetskih biblioteka. U planu je da se u Biblioteci održe najmanje tri obuke, a za fakultete koji imaju veći broj seminarskih biblioteka (Filozofski ili Filološki) obuka bi bila organizovana u prostorijama tih fakulteta.\nObuka traje tri časa i obuhvata: uvodni deo, predstavljanje sistema i njegovih karakteristika, prikaz učitavanja objekata, upoznavanje sa pitanjima vezanim za zaštitu autorskih prava, rad u repozitorijumu i vežbanja.\nTokom sledećeg kruga obuke, osnovne odlike sistema PHAIDRA će biti predstavljene nastavnicima i saradnicima Univerziteta kroz kraće prezentacije na pojedinim fakultetima.\nSva pitanja u vezi sa obukom o sistemu PHAIDRA zainteresovani mogu da postave putem mejla info@unilib.bg.ac.rs\nU okviru 11. medunarodne naucne konferencije pod nazivom «Digitalizacija kulturne i naučne baštine, univerzitetski repozitorijumi i učenje na daljinu», koja ce se u periodu od 30. septembra do 2. oktobra 2011. godine održati na Filološkom fakultetu u Beogradu, biće organizovana i radionica posvečena Digitalnom repozitorijumu Univerziteta u Beogradu. Datum održavanja radionice je 29. septembar (predkonferencijski dan).\nRadionica je namenjena polaznicima koji žele da vide kako se pohranjuju digitalni objekti u institucionalnom repozitorijumu i kako se njima može upravljati.\nNa radionici će se govoriti o osnovnim karakteristikama sistema PHAIDRA, o nastanku i uspostavljanju Digitalnog repozitorijuma Univerziteta u Beogradu, o njegovoj strukturi i prednostima. Pokazace se kako se objekti ucitavaju, na koji nacin se opisuju metapodacima i kako se mogu pretraživati.\nPoseban deo radionice ce biti posvecen pitanju zaštite autorskih prava u okviru repozitorijuma. Polaznicima ce biti objašnjeno koji modeli licenciranja su ugradeni u sistem i koje su njihove osnovne odlike.\nRadionica će uključiti i praktičan rad polaznika, kojima će biti omogučeno da objekte po svom izboru sami pohrane u sistem.\nBulevar kralja Aleksandra 71, Beograd - tel: (+381.11) 3370-509 - faks: (+381.11) 3370-354\nPomoć korisnicima telefonom: +381 11 3370-160 E-mail podrška: phaidra@unilib.bg.ac.rs\nwww.amplio.si | Administracija | Amplio CMS2 v2.1.23577c


RTCG - Radio Televizija Crne Gore - Nacionalni javni servis :: Politika :: Prava CG podržala Koprivicu\n16. 02. 2021. 14:51 >> 16:46 3\nNa predstojećim lokalnim izborima u Nikšiću, Prava Crna Gora podržaće koaliciju na čelu sa Momom Koprivicom okupljenu oko Demokrata i pokreta „Ne damo Nikšić“, saopšteno je iz te partije.\n"Ovakav stav samo je nastavak politike koju Prava Crna Gora jasno i nedvosmisleno vodi: politike ozdravljenja i borbe za oporavak društva, u kom se mora krenuti od svake opštine pojedinačno, a od Nikšića kao prve, u kojoj se moramo držati i boriti zajedno, van usko- partijskih interesa, za narod koji se 30.avgusta okupio i okuplja oko ideje slobode koja je pobijedila trodecenisjku tiraniju prethodnog režima", navode u saopštenju.\nOni su istakli da je već prošli DPS u mjesecima za nama vodio najprljaviju kampanju pokušaja diskreditovanja nove Parlamentarne većine i naročito Vlade Crne Gore, politikom sabotaže u svim nivoima sistema.\n"Zato je više nego ikada potrebno političko ujedinjenje pred narodom Crne Gore, jer je jedinstvo garancija toga da se DPS više nikada neće vratiti kao respektabilni dio političke stvarnosti Crne Gore", kazali su iz Prave Crne Gore.\nNaglasili su da poraz DPS-a i oslobođenje Nikšića predstavljaju imperativ, zbog čega se, uz sve razlike u pristupu i metodologiji, ne smijedozvoliti da kampanje političkih partija vladajuće većine budu usmjerene jedne protiv drugih.\n"Ovakvo zajedništvo dugujemo vanvremenim litijama koje su nam osvijetlile put slobode koja je započela i Saborom u Nikšiću, gdje će još jednom biti potvrđena i 14.marta za slobodni narod Nikšića i Crne Gore najdostojanstvenije zasijati", zaključuju iz partije.\nNikšić Momo Koprivica Prava Crna Gora


F1Srbija | Toro Roso želi šestu poziciju\nToro Roso želi šestu poziciju\nŽan-Erik Vern i Danijel Ričardo, prikazali su STR8 dan pred početak prvih predsezonskih testova.\nBolid se bitno razlikuje od prethodnika sa panelom koji prekriva stepenasti nos i izduvom nalik Meklarenovom rešenju.\nProšle gosine tim je završio na razočaravajućoj devetoj poziciji. Čitavu sezonu vozači su proveli u "zasebnoj ligi" - daleko od timova sa začelja ali takođe daleko i od rivala sredine grida.\n"Radili smo naporno i nadam se da smo napravili dobar posao u prethodnih nekoliko meseci. Uvodni test će otkriti trendove kojima rivali teže ali sve do prve trke nećemo imati pravi odnos snaga. Ipak, mi smo odredii naš cilj, šesto mesto u poretku konstruktora" rekao je Franc Tost, šef tima.\n"Oba vozača su odradila dobar posao u prethodnoj sezoni i ako im isporučimo dobar bolid mislim da možemo doći do iznenađujućeg rezultata. Prirodno, očekujemo više i od njih jer im je ovo druga puna sezona u Formuli 1. Pored svega, svesni smo da moramo imati dobar auto sa performansama koje će dozvoliti da pokažu svoj puni talenat", rekao je on.\nBolid je rađen pod nadzorom novog tehničkog direktora, Džejmsa Kija, koji je došao iz Zaubera. Pomenimo i to da Toro Roso i Zauber dele dobar deo mehanike - motor, menjač i KERS koje dobavljaju od Ferarija.


Hrvatska vratila 217 izbeglica u Srbiju\nHrvatska je vratila 217 izbeglica u Srbiju, potvrdila je danas portparolka UNHCR-a Mirjana Milenkovski.\nOna je kazala da su izbeglice sinoć vraćene vozom i da su smeštene u Šidu.\n"Uglavnom su vraćene avganistanske porodice s decom, zatim Iračani i mali broj Sirijaca", kazala je Milenkovski.\nKako je navela, izbeglice su zbrinute i ljudi koji rade u prihvatnom centru u Šidu im objašnjavaju kakva je procedura za dobijanje azila u Srbiji.\n« PONOVO U KLUPAMA: Za đake danas počelo drugo polugodište Ko živi na Kosovu, deo plate da daje crkvi? »


Ministar Mali se sastao sa evropskim komesarom za budzet Etingerom\nObjavljeno:18. jula 2018.\nMinistar finansija u Vladi Republike Srbije Siniša Mali sastao se danas sa evropskim komesarom za budzet i ljudske resurse Ginterom Etingerom, sa kojim je razgovarao o budućoj saradnji, projektima iz evropskih fondova i novom predlogu budzeta Evropske unije.\nMali je obavestio Etingera da je stanje u budzetu sada potpuno stabilno, da je zabeležen suficit u prvih šest meseci ove godine od 30,9 milijardi dinara, kao i da je bord izvršnih direktora Međunarodnog monetarnog fonda na jučerašnjoj sednici u Vašingtonu potvrdio novi savetodavni aranžman, koji će trajati do januara 2021. godine.\nMinistar je istakao da je važno da se nastavi rast i restrukturiranje srpske privrede, kako bi Republika Srbija bila spremna za ulazak u Evropsku uniju. Dodao je da je značajno da se radi zajedno sa EU, kao i da je Srbija potpuno posvećena tom procesu.\nEdinger je pohvalio postignute finansijske rezultate i istakao da su evropski projekti važni za Srbiju, te da je EU bitan partner za budućnost zemlje.\nSagovornici su zaključili da je važno što novi predlog evropskog budzeta podrazumeva više sredstava za predpristupnu pomoć kandidatima i potencijalnim kandidatima, te da bi trebalo iskoristiti opredeljena sredstva.


Istraživanje agencije Nielsen: "Dijamant" brend broj 1 u Srbiji\nIstraživanje agencije Nielsen: „Dijamant“ brend broj 1 u Srbiji\nKompanija „Dijamant“ iz Zrenjanina je, prema „AC Nielsenu“, vodećoj svetskoj agenciji za istraživanje tržišta, brend broj jedan u Srbiji u kategorijama jestivo ulje, majonez, stoni i namazni margarin.\nNa osnovu kontinuiranog izveštavanja agencije „Nielsen“, koja posluje u više od 100 zemalja i nudi analize u razvoju i praćenju tržišta, „Dijamant“ je još jednom potvrdio svoju lidersku poziciju na tržištu Srbije. Potvrdio je i da je sinonim za kvalitet, iskustvo, tradiciju i inovacije.\nPROČITAJTE JOŠ: Da praznična trpeza zablista: Salata sa narandžom i pilećim prsima\n– Globalna agencija „Nielsen“ je na osnovu prikupljenih podataka sa tržišta maloprodaje utvrdila da „Dijamant“ ima vodeću poziciju u kategorijama jestivo ulje, majonez, stoni i namazni margarin. Ovo je potvrda da, nakon osam decenija poslovanja, kompanija odgovora na sve izazove i uspešno brani svoju lidersku poziciju – izjavio je Filipov Nanopoulos, direktor marketinga i razvoja „Dijamanta“.\nOn je dodao da glavni cilj kompanije jeste da nastavi sa odličnim poslovnim rezultatima i opravda poverenje koje je dobila od strane potrošača.\n„Dijamant“ važi za jednu od najpoznatijih i najvećih regionalnih kompanija na tržištu jestivih ulja. Poznat po suncokretovom ulju, čiji kvalitet je rezultat znanja, iskustva, tradicije i kvalitetnih sirovina, „Dijamant“ je ujedno i prepoznatljiv po svojoj inovativnosti, razvijanju kategorija i novih proizvoda. To ga čini konkurentnim i uvek korak ispred očekivanja svih potrošača.\nTagovi"Dijamant" brend priznanje suncokretovo ulje\nČitaoci javljaju: Primećena još jedna lisica, ovog puta u naselju Šumica\nEvo kakav je kvalitet vode iz vodovoda u opštini Nova Crnja


Iako voditeljski posao veoma cenim i volim da ustajem rano kako bih vodio emisiju, moj posao i zvanično zanimanje je portparol Kontrole letenja Srbije i Crne Gore, gde sam položio za pilota privatnog aviona.\nTo je jednomotorni avion za sportske namene, što znači da ne mogu da prevozim putnike, a to mi i nije cilj jer mi porodica i vreme ne dozvoljavaju da upišem još jedan fakultet.\nPar ima dvoje dece, osmogodišnjeg sina Stefana i šestogodišnju ćerku Sofiju, a 2012. godine izgubili su dete, dok je Mirjana bila u poodmakloj trudnoći, što je bio veliki udarac za njihovu porodicu. “Nažalost, istina je da smo izgubili bebu, ali o tome ne želimo da pričamo. Hvala”, rekao je tada Srđan za domaće medije.


Peticija za ukidanje kombinovanog modela nastave i vraćanje neposrednog , redovnog modela nastave za sve osnovne i srednje škole - Peticije.online\nPeticija za ukidanje kombinovanog modela nastave i vraćanje neposrednog , redovnog modela nastave za sve osnovne i srednje škole\nDa se deci vrati osnovno pravo na redovno obrazovanje i socijalizaciju,da se prekine sa kombinovanom nastavom i pređe na redovnu nastavu, jer nisu deca ta koja jedina ugrožavaju zdravlje svih ostalih građana.\nVeć smo duže vreme svedoci da jedino oškole ne rade kako treba iako su svi mogući skupovi organizovani i dozvoljeni, a nametnuta je ideja da su deca ta koja prenose zarazu i čije je obrazovanje krivo za širenje pandemije. Nadam se da se razumemo i slažemo u vezi navedenog s toga bih zamolila sve istomišljenike da ovu peticiju potpišu i prošire glas o istoj.\nMihajlović Nevena Kontaktirajte autora peticije\nPotpisujući ovlašćujem Mihajlović Nevena da preda informacije koje pružam na ovom obrascu onima koji imaju ovlašćenja po ovom pitanju.\nDodajte peticiju "Peticija za ukidanje kombinovanog modela nastave i vraćanje neposrednog , redovnog modela nastave za sve osnovne i srednje škole" ovom spisku


Vuković kaže da se u oba slučaja radi o skandaloznim odlukama i ističe da npr. cena kvadrata stana u Sarajevu danas vredi oko 3.000 maraka, a ljudima koji imaju vojne stanove u ovom gradu se nudi sada oko 500 KM po kvadratu.\n- Od završetka rata traje borba Srba da vrate stanove i to nikada nije urađeno, jer to jednostavno ne dopuštaju. Srpske stanove su zauzeli muslimani i prepisali vlasništvo.\nSvaki pokušaj nekog Srbina da pred sudovima u Federaciji dokaže da je vlasnik stana je osuđen na propast - kaže Vuković i dodaje da je Srpska sa druge strane vratila svu imovinu predratnim vlasnicima, a među njima i vojne stanove.\nNajviše vojnih stanova nalazi se u Sarajevu, Foto S. Mišljenović\nDamir Ivetić, član Glavnog odbora SNSD i predsednik OO SNSD u Odžaku, u Posavskom kantonu, kaže da će vojni stanovi biti glavna tema sastanka predstavnika stranačkih odbora SNSD u FBiH, zakazanog za ovu sedmicu.\nĐORĐE Radanović kaže da će u razgovoru sa srpskim delegatima u Parlamentu Federacije BiH tražiti rešenje da se pomenuti sporni zakon Vlade FBiH obori.\nRepublika Srpska vesti Vlada Federacije BiH Zakon o prodaji nekretnina


AUTOMOBILIZAM – Page 147 – Bankar.me\nMay 29, 2012 AUTOMOBILIZAM, Ekonomija 0\nItalijanska grupa “Fijat” saopštila je da će sve njene filijale hitno obustaviti prodaju kola Iranu. Do ovoga je došlo nakon što su slične odluke donele ostale autokompanije pod pritiskom da prekinu veze sa Teheranom povodom spornog nuklearnog programa.\nMay 29, 2012 AUTOMOBILIZAM, BERZA, CRNA GORA, Ekonomija 0\nPosao decenije, kako se naziva izvoz Fijatovih automobila preko Luke Bar, mogao bi biti odgođen za jesen. Moguće odlaganje posla za par mjeseci se tumači produženim pripremama za proizvodnju ovih automobila u Kragujevcu.Izvršni direktor Luke Bar Slobo Pajović kazao je da su potpuno spremni za izvoz Fijatovih automobila, a da …\nOni nisu čuli za krizu: Šta se vozi u Beogradu\nBez obzira šta se priča o današnjoj ekonomiji u svijetu i u Srbiji, Beograd obiluje luksuznim automobilima. Odavno su se navikli da je automobil ključna stvar kada je prestiž u pitanju, još ako ste fanatični ljubitelj ovog prevoznog sredstva, granice se pomjeraju i usmjereni ste samo na luksuz.\nNovi Hyundai i30 i Mazda CX-5 nagrađeni sa 5 zvjezdica za bezbjednost\nMay 28, 2012 AUTOMOBILIZAM, Ekonomija 0\nNovi Hyundai i30 i Mazdin model nove generacije CX-5 dobili su maksimalnih 5 zvezdica za bezbednost na osnovu najnovijih ispitivanja prestižne evropske organizacije Euro NCAP. Na ovaj način je još jednom nagrađen veliki trud koji Hyundai i Mazda konstantno ulažu u pravcu podizanja bezbednosti svojih vozila.\nSnažan oporavak japanske autoindustrije\nJapanski glavni proizvođači automobila danas su objavili snažan rast proizvodnje u aprilu, što potvrđuje da se teško pogođeni sektor oporavlja od katastrofalnih posljedica prošlogodišnjeg zemljotresa i cunamija. Najveće auto-kuće, kao što su “Tojota”, “Nisan” i “Honda” napravili su ogroman skok u proizvodnji u odnosu na isti mjesec minule godine kada …\nFerrari povlači neispravna vozila u Kini\nReputacija italijanskog proizvođača luksuznih sportskih automobila Ferrari u Kini je ponovo poljuljana kada je služba za kontrolu kvaliteta u toj zemlji saopštila da će ta kompanija morati povući 56 automobila s kineskog tržišta zbog nekih nedostataka.\nAmerička prodaja kola mogla bi dostići 14,5 miliona\nMay 26, 2012 AUTOMOBILIZAM, Ekonomija 0\nAmerička prodaja kola mogla bi ako nastavi ovim tempom dostići 14,5 miliona ove godine, 13 odsto više nego 2011, zahvaljujući stabilizaciji privrede i jačanju povjerenja potrošača, procijenjuju konsultantske kompanije “J.D.Pauers” i “LMC automotiv”. U 2011. Amerikanci su kupili 12,8 miliona kola i kamiona, a ranije procjene dvije konsultantske firme bile …\n“Fiesta” ponovo najprodavaniji mali automobil u Evropi\nFord “fiesta” je u aprilu ponovo proglašen najprodavanijim malim automobilom u Evropi, kao i prethodnih mjeseci ove godine, saopštio je taj američki proizvođač. To su pokazali podaci vodeće svjetske kompanije za prikupljanje podataka i istraživanje tržišta u automobilskoj industriji “JATO Dynamics”, zasnovani na statistikama iz 27 evropskih država.\nKo je u trci za kupovinu Saaba?\nKompanija poznata po imenu “Nacionalna električna vozila-Švedska”, koja se tek nedavno pojavila na tržištu, za sada se nalazi na prvom mjestu u nadmetanju za kupovinu bankrotiralog švedskog proizvođača luksuznih kola “Saab.” Lokalni mediji navode da kompaniju NEVS podržava japansko-kineski konzorcijum koji ima 245 od 500 akcija u vlasništvu “San investment” …\nNisan pravi elektromobil u Španiji\nMay 25, 2012 AUTOMOBILIZAM, Ekonomija 0\n“Nisan” će lansirati električni automobil tipa ven, e-NV200, koji će se izrađivati od 2013. u fabrici u Barseloni, gdje će biti otvoreno 700 radnih mjesta. “Nisan” je saopštio da će uložiti 100 miliona evra u izradu novog višenamjenskog kombi vozila u Španiji čija bi proizvodnja trebalo da počne u finansijskoj …\nNova luksuzna limuzina „Kija K9“\nMay 24, 2012 AUTOMOBILIZAM, Ekonomija 0\nNajnoviju luksuznu limuzinu, „Kija“ je prvo pustila u prodaju na svom, domaćem tržištu. U Južnoj Koreji ona će se zvati „K9“, dok ime pod kojim će biti prodavana u drugim zemljama zasada nije poznato. „K9“ je nastavak „k“ serije putničkih vozila, koju čine i modeli „K5“ i „K7“. Ona predstavlja …\nFiat će sa Mazdom praviti auto\nItalijanska kompanija Fijat najavila je da će sa kompanijom Mazda zajednički proizvoditi dva nova modela sportskih automobila. Kako se navodi, novi modeli sportskih automobila brendova “mazda” i “alfa romeo” će se proizvoditi u Japanu u Mazdinoj fabrici “Hirošima”.\nPošto se već pozicionirao na tržištu električnih vozila modelom Nissan Leaf, japanski proizvođač automobila sada počinje testiranje još jednog svog električnog automobila. Automobil se zasniva na modelu Nissan NV200 i biće korišćen od strane Japanske kompanije AEON Retail Company koja obavlja isporuke robe u oblasti Tokija kao dio nove usluge …\nNIVEA obezbjeđuje donaciju Nacionalnom udruženju medicinskih sestara i babica Crne Gore


Dobojski Info - Digitalizovani udžbenici za prva tri razreda osnovne škole\nsubota, 13 februar 2021 12:01\nUčenici prva tri razreda osnovne škole u RS od naredne školske godine će biti oslobođeni nošenja udžbenika u škole jer će im oni biti dostupni u digitalnoj formi, kazala je danas Natalija Trivić, ministarka prosvjete i kulture RS.\nDodala je da će digitalizovani udžbenici, osim u školama, učenicima biti dostupni i putem programa "Eduis" te da će ih moći koristiti kod kuće.\nOna je napomenula da je to jedan od načina da se đaci rasterete teških torbi.\n"Sve učionice će biti opremljene digitalnom opremom", rekla je Trivićeva.\nOna je navela da se resorno ministarstvo na ovu aktivnost opredijelilo jer je u prva tri razreda osnovne škole bilo najviše primjedaba zbog teških učeničkih torbi.\nNapomenula je i da će Ministarstvo ove godine izdvojiti tri miliona KM za besplatne udžbenike za učenike prvog i drugog razreda osnovne škole, te od trećeg do devetog razreda za učenike iz porodica sa troje i više djece.\n"Ministarstvo porodice, omladine i sporta Republike Srpske dodatno obezbjeđuje sredstva za udžbenike za odlične đake iz višečlanih porodica", rekla je Trivićeva.\nMinistarstvo je uputilo dopis Institutu za javno zdravstvu RS da se časovi produže.\n"Čekamo mišljenje epidemiologa, očekujemo da bi do polovine marta trebalo da imamo mišljenje Instituta da li ćemo ići u produženje nastavnog časa na 45 minuta ili možda kraće trajanje, ali veće od sadašnjeg", kazala je Trivićeva.\nDodala je da će svakog posljednjeg petka u mjesecu, počevši od 26. februara, odgovarati na pitanja građana Srpske u vezi s aktuelnostima u oblasti obrazovanja i kulture, a imajući u vidu interesovanje roditelja o različitim temama.\n"Emisija 'Pitajte ministra', čije će tačno vrijeme emitovanja biti blagovremeno saopšteno, biće uživo na Facebook stranici Ministarstva prosvjete i kulture Republike Srpske", kazala je Trivićeva.\nViše iz ove kategorije « DOBOJ: Večeras likovna izložba Spomenka Đekića PIXELIZAM: 11 naučnih činjenica o čitanju knjiga »\nRoditelj\tsreda, 17 februar 2021 13:49 Link komentara\nKoja je ovo ,pa treba djeca da budu odma debili...a da za program usput uzmu koji milion ,ovi Prointer ..


Beta 15. juna 2021. 10:00\nPredsednik pokreta Oslobodjenje Mladjan Djordjević danas je naveo da je obraćanje predsednika Srbije Aleksandra Vučića iz Brisela pred novu rundu pregovora sa Prištinom, „još jedan pokušaj anesteziranja nacije“ pred „novu rundu izdaje“.\nDjordjević je u pisanoj izjavi, povodom Vučićeve izjave, sinoć za televiziju Pink, da je „protiv zamrznutog konflikta“ i da bi bilo neodgovorno da „svojoj deci ostavljamo problem Kosova“, ocenio da mnoge druge zemlje nerešene konflikte ostavljaju svojoj deci.\n„Kinezi svojoj deci ostavljaju problem Tajvana, Grci svojoj deci ostavljaju Kipar, Španci Kataloniju. Ne vidim da je iko od njih neodgovoran, niti vidim da iko svoj problem rešava priznanjem ilegalno otcepljenog dela teritorije“, rekao je Djordjević.\nOn je doveo u pitanje ovlašćenje predsednika Vučića da pregovara u Briselu.\n„Vučić pregovara mimo zakona i Ustava: bez odobrenja Vlade i parlamenta, bez izveštavanja Narodne skupštine, bez usvojene pregovaračke platforme. On pregovara da bi sebi produžio vlast pred svojim zapadnim sponzorima“, kazao je Djordjević.\nDjordjević je ocenio da su celi pregovori „farsa“, jer pregovaraju „neovlašćeni predstavnik Beograda i ilegalne institucije jedne lažne države“, te da „ništa potpisano ne treba da obavezuje Srbiju“.\n„Kada ova zemlja bude imala patriotsku vlast, biće poništeni svi sporazumi koje je ovaj izdajnički režim potpisao sa Albancima. Pregovori će biti vraćeni na tehnički nivo i baviće se olakšavanjem svakodnevnog života Srba i Albanaca, a ne priznavanjem takozvanog Kosova“, ukazao je Djordjević.\nOn je dodao da je apsurdna Vučićeva tvrdnja da „neće predati trafostanicu Valač Albancima kada je još u decembru prošle godine predao celokupni elektro-energetski sistem na severu Kosova i Metohije albanskoj kompaniji KOSTT, koja vodi integrisanu elektromrežu Albanije i Kosova“.


Petrović otvorio juče 49. međunarodni salon automobila u Beogradu\nposted on Mar. 26, 2011 at 12:21 pm 26. March 2011\nMinistar poljoprivrede, trgovine, šumarstva i vodoprivrede u Vladi Republike Srbije Dušan Petrović danas je u Beogradu svečano otvorio 49. međunarodni salon automobila, koji se održava zajedno sa 6. međunarodnim sajmom motocikala i bicikala “Motopešn”.\nPetrović je tom prilikom istakao da ova najstarija i najprestižnija izložba automobilske industrije u regionu predstavlja veoma važan događaj za privredu naše zemlje.\nZbog domaćeg proizvođača “Fijat automobili Srbija”, ove godine su i proizvođači auto-delova i komponenti kako iz naše zemlje, tako i iz inostranstva pokazali veliko interesovanje za sajam automobila, naglasio je ministar.\nOn je ocenio da će učešće 450 proizvođača, uvoznika, distributera svih automobilskih brendova, uz brojne atraktivne sajamske popuste i prodajne podsticaje, omogućiti potrošačima ne samo bolji kvalitet već i pristupačniju cenu vozila.\nStrateška opredeljenja Srbije su, kako je naveo, dalje jačanje makroekonomske i političke stabilnosti, stvaranje dinamičnog poslovnog ambijenta, privlačenje stranih investicija, brža integracija u jedinstveno tržište EU, kao i podizanje konkurentnosti proizvoda i usluga, rast izvoza i povećanje zaposlenosti i životnog standarda.\nPetrović je izrazio očekivanje da će i banke, lizing kompanije i osiguravajuća društva pomoći potencijalnim kupcima da pod najpovoljnijim uslovima dođu do željenog modela automobila iz ovogodišnje sajamske ponude, navodi se u saopštenju Ministarstva poljoprivrede, trgovine, šumarstva i vodoprivrede.\nTags:beogradski sajamDušan PetrovićFijat automobili SrbijaMotopešnsalon automobila u Beogradu


Kanada: Protest desetine hiljada studenata\nDesetine hiljada studenata iz kanadske provincije Kvebek prodefilovalo je ulicama Montreala u noći između utorka i srede, obeležavajući 100 dana od nastanka pokreta za obaranje odluke o povećanju cena školarina.\nStudentski marš je organizovan iako je provincijska vlada Kvebeka hitno usvojila zakon čiji je cilj da se pooštravanjem uslova za organizovanje protestnih skupova uguše najistrajnije studentske demonstracije u istoriji Kanade.\nDemonstranti su nosili transparente i znakove u crvenoj boji - boji ovih demonstracija - i horski uzvikivali "Ulice su naše".\nProtesti su preko dana bili mirni, dok je tokom noći manja grupa demonstranata gađala policiju pirotehničkim sredstvima i pivskim bocama. Snage reda su uhapsile najmanje jednog od njih. Policija je sinoćne proteste proglasila ilegalnim, s obzirom da niko nije prijavio kuda će se kolona studenata kretati.


Hoće li Kurc moći da promeni austrijsku politiku prema Moskvi - Sputnjik Srbija\n20:35 17.10.2017 Preuzmite kraći link\nMladi Sebastijan Kurc je praktično sedam godina na važnim političkim funkcijama — od 2011. do 2013. godine je bio sekretar za pitanja integracija, a u poslednje četiri godine je na čelu Ministarstva spoljnih poslova i evropskih integracija.\nIako mlad, Kurc iza sebe ima zavidnu političku karijeru, ističe Hanes Hofbauer, novinar austrijskog lista „Promedija“. Naš sagovornik dodaje da tokom predizborna kampanje dosadašnji šef diplomatije praktično nije napravio nijednu grešku.\n„Kurc je vredan čovek, mnogo radi i verovatno malo spava. Za poslednjih 10-15 godina on je ostavio po strani bukvalno sve što ne bi išlo u korist njegovoj političkoj karijeri. Sa samo 15 godina postao je član omladinskog pokreta Austrijske narodne stranke. Kada su mu rekli da je previše mlad da bi aktivno učestvovao u radu stranke, on je spontano odgovorio da ta okolnost za nekoliko godina neće biti nikakav problem. Mislim da ovakav pristup pokazuje da od mladih dana stremi ozbiljnom političkom angažmanu“, objašnjava austrijski novinar.\nNovoizabrani kancelar je veoma obdaren čovek, u smislu shvatanja političkih odnosa, smatra austrijski baron Norbert van Handel, preduzetnik i član Austrijske narodne stranke.\n„Mladi Kurc je praktično već sedam godina na važnim političkim funkcijama, od 2011. do 2013. godine je bio sekretar za pitanja integracija, a u poslednje četiti je na čelu Ministarstva spoljnih poslova i evropskih integracija, i sve je veoma dobro radio“, objašnjava Van Handel, dodajući da se radi o harizmatičnom mladom političaru, dopadljivog izgleda, koji se odlično snašao u organizacionoj strukturi perfektno shvatajući gde mu je mesto.\nHofbauer smatra da uzrast novoizabranog kancelara ipak može imati i negativne posledice:\n„Šef čitave države koji ima samo 31 godinu — to nije sasvim pozitivan momenat. Ipak se mora priznati da on nema dovoljno iskustva i uopšteno, od čoveka koji se nalazi na tako visokoj poziciji ipak se očekuje da je i sam mnogo toga prošao i da ima relevantno životno iskustvo“.\nSa druge strane, oba sagovornika se slažu da bi za svoj uspeh Kurc trebalo da zahvali poziciji desnog centra kojoj pripada njegova partija povodom pitanja migracija, socijalne pravde i ekonomije. Austrijski novinar smatra da su dosadašnji federalni kancelar Kristijan Kern i njegova Socijaldemokratska partija Austrije sami doprineli da izgube vlast.\n„Čini se da će mladi kancelar ispred Austrijske slobodarske partije uzeti još ’desnijeg‘ koalicionog partnera, tako da nas u Austriji očekuju velike promene“, smatra Hofbauer. Oba eksperta se slažu da će u pitanju stvaranja nove vlade doći do zbližavanja i verovatno koalicije Austrijske narodne partije i Slobodarske partije Austrije. Van Handel smatra da je, uzimajući u obzir da se pogledi novoizabranog kancelara i Štrahea umnogome poklapaju, konstruktivna saradnja sasvim izvesna.\nHofbauer je skrenuo pažnju na to da mnoge čelne figure EU još uvek nisu čestitali pobedu mladom austrijskom političaru.\n„Merkelova je to uradila posle nekoliko sati ili čak minuta, a ni Žan-Klod Junker, kao ni Donald Tusk nisu požurili da obave ovu, makar protokolarnu obavezu. Pretpostavljam da će mu svi evropski političari čestitati. Ova doza nesigurnosti od strane političara EU je, po mom mišljenju, donekle u redu, jer EU pod rukovodstvom nemačke kancelarke po mnogo čemu zaslužuje kritiku“.\nAustrijski novinar zaključuje da bi politika prema Moskvi bila daleko više prijateljski orijentisana kada bi Beč bio slobodan da sam bira svoju spoljnu politiku. Hofbauer podvlači da to ne bi bio samo interes bogatih i konzervativnih, već i socijal-demokrata. Novinar podseća i da se u ekonomskim i političkim krugovima sve češće čuju pozivi da se pređe na postepeno ukidanje sankcija, ali i da je Austrija relativno mala država u okviru EU i da će teško samostalno uspeti to da realizuje.


Dan: 24. Juna 2009.\nNa italijanskom festivalu Castrocaro prvi put će našu regiju predstaviti mladi i talentirani Armin Muzaferija, koji je u kratkom periodu svoga djelovanja ostvario značajne saradnje s nekim od najeminentnijih muzičkih imena, saopćeno je iz kuće Muzike i zabave Panta rei. Castrocaro je dugogodišnji i poznati festival namijenjen mladim muzičarima umjetnicima, koji je lansirao velike talente …\nVlada Zeničko-dobojskog kantona danas se na 133. sjednici izjasnila o amandmanima na akte o osnivanju Šumsko-privrednog društva ZDK-a, pred sutrašnju sjednicu Skupštine ZDK-a. Na ovoj sjednici Savezu ratnih vojnih invalida ZDK-a za sufinansiranje Programa tradicionalnog druženja ratnih vojnih invalida u 2009. dodijeljeno 8.000, a HVIDRI Žepče za organizaciju sportskih igara ratnih vojnih invalida 4.000 KM. …\nU razgovoru za Radio Q, Nihad Čengić,sada već bivši predsjednik trenutno opozicionog SDP-a u Visokom ističe da je jedan od osnovnih razloga „pada“ SDP-a posljednjih godina, nedostatak finansijskih sredstava. SDP u Visokom, samo je kratki period bila u poziciji vlasti. Jedan su se kratki period koalirali sa Strankom za BiH, ali su veći dio vremena …\nPod pokroviteljstvom Fuada Softića i Nasira Čehajića, predsjednika odnosno potpredsjednika NK Bosna, a na inicijativu Mirze Laletovića idućeg mjeseca na Gradskom stadionu Luke će biti odigrana izuzetno interesantna nogometna revijalna utakmica. Radi se o susretu nedavno okupljenih i aktivnih veterana NK Bosna, na čelu sa Limom Asimom – Hasetom, koji će snage odmjeriti protiv izabrane ekipe …\nŠahovska partija pregovora ni nakon današnjeg višesatnog sastanka koji je održan u Agenciji za privatizaciju nije donijela potpisivanjae Ugovora između KTK Visoko i Preventa. Predstavnici Preventa i dalje su insistirali na dodatnim garancijama oko izmirivanja obaveza u dogovorenom roku od strane KTK za 456 radnika koje ima namjeru preuzeti. Osim toga ostalo je još nekoliko spornih elemenata koji …


Trgovina: komentar EU na istragu SAD-a o uvozu automobila\nVi ste ovde:Početna»Vesti iz Brisela»Trgovina: komentar EU na istragu SAD-a o uvozu automobila\nEvropska unija je Ministarstvu trgovine SAD-a uputila zvanični komentar o tekućoj istrazi o uticaju uvoza u automobilskoj industriji na državnu bezbednost SAD-a.\nStav EU je da tekuća istraga nije legitimna i bazirana na činjenicama i da, kao i slična istraga koja je rezultirala uvođenjem tarifa na aluminijum i čelik ranije ove godine, krši međunarodna trgovinska pravila. EU je u komentaru još jednom ponovila da se oštro protivi širenju mera ekonomske zaštite preduzetih na temelju navodnog ugrožavanja državne bezbednosti.\nOvakav razvoj događaja šteti trgovini, rastu i zapošljavanju u SAD-u i drugde u svetu, slabi veze sa prijateljima i saveznicima i fokus pažnje pomera sa zajedničkih strateških izazova koji predstavljaju realnu pretnju po zapadni ekonomski model čija je okosnica tržište.\nIndustrije EU i SAD-a su u velikoj meri specijalizovane u različitim tržišnim segmentima, a uvoz iz EU je u proteklih pet godina bio uglavnom stabilan. Iako ne postoji ekonomska pretnja po zdravu automobilsku industriju SAD-a, uvođenje restriktivnih mera bi moglo da ugrozi pozitivne trendove koje automobilski sektor u Sjedinjenim Državama trenutno beleži.\nAutomobilske kompanije iz EU koje posluju u SAD-u izvoze oko 60 odsto proizvodnje u druge zemlje, zahvaljujući čemu poboljšavaju trgovinski bilans SAD-a te direktno i indirektno zapošljavaju 120.000 odnosno 420.000 ljudi. Trgovinske restrikcije će verovatno dovesti do povećanja ulaznih troškova za proizvođače u SAD-u, što će na kraju američki potrošači platiti kroz porez.\nUticaj potencijalnih tarifa SAD-a na uvezene automobile bi bio značajno pogoršan protivmerama koje bi primenili trgovinski partneri SAD-a, što dokazuje reakcija na istragu u okviru Odeljka 232. Osim toga, EU je zatražila da učestvuje u javnoj raspravi koju će Ministarstvo trgovine SAD-a održati 19. i 20. jula.


FIFA i UEFA kažnjavaju FSS i Zvezdu\nponedeljak, 10 jul 2017 08:26\nFS Srbije i crveno-bele očekuju novčane kazne u rasponu od 50.000 do 100.000 švajcarskih franaka, dok će Zvezdi biti zaprećeno i igranjem jednog evropskog meča bez prisustva publike.\nFudbalski savez Srbije i Crvena zvezda će biti drastično sankcionisani zbog prijava delegata i navodnih propusta na međunarodnom mečevima u organizaciji FIFA i UEFA.\nKako prenose "Novosti" delegat kvalifikacione utakmice za plasman na Svetsko prvenstvo 2018. između Srbije i Velsa (1:1), odigranoj 11. juna na stadionu “Rajko Mitić”, Pjerino Lardi, prijavio je domaćina zbog niza propusta.\nŠvajcarac je zabeležio skandiranje “Sudija, p..eru” u 33. minutu, kada je portugalski arbitar De Sousa dosudio penal za Velšane, potom transparent sa likom četničkog vojvode Momčila Đujića na severnoj tribini, a najveći prekršaj bilo je zakrčeno stepenište na zapadnoj tribini tokom cele utakmice.\nCrvena zvezda je odavno pod lupom UEFA, a na meču 1. kola kvalifikacija za Ligu Evrope protiv malteške Florijane, 29. juna na stadionu se orila pesma protiv ove organizacije. Delegat je dobio ceo prevod i u izveštaju naveo da je domaćin ponovio stari prekršaj.\nPrema saznanjima “Novosti” FS Srbije i crveno-bele očekuju novčane kazne u rasponu od 50.000 do 100.000 švajcarskih franaka, dok će Zvezdi biti zaprećeno i igranjem jednog evropskog meča bez prisustva publike.


Cvijanovićeva je istakla da se ta rezolucija odriče ozbiljnih akata usvojenih u Narodnoj skupštini Republike Srpske i da je time načinjena šteta, prenosi Srpskainfo.\n– Akte koje je usvojila Narodna skupština pisali su ozbiljni autori, za razliku od Rezolucije, koju je pisao neznalica ili manipulant. Šteta je što se govori da će Rezolucija biti dostavljena Evropskom parlamentu, ali i zbog toga što se ne spominju Jevreji i Romi i što se Nezavisna Država Hrvatska (NDH) ne naziva pravim imenom. Postoji tendencija da se napišu neka nova stradanja da se ne bi pričalo o starim stradanjima – naglasila je Cvijanovićeva na posebnoj sednici Narodne skupštine o Rezoluciji o poštovanju žrtava fašističkog režima i pokreta.\nOna je navela da se mora videti šta je najbolje za Srpsku.\n– Mislim da bi za Srpsku bilo najbolje da vi odustanete (SDS, PDP) od ovoga što je usvojeno u jednom domu parlamenta BiH i da potvrdimo ono što su bili stavovi Narodne skupštine – rekla je Cvijanovićeva.\nPrema njenim rečima, lider SDS-a Mirko Šarović je u poznatom maniru ponovo u Narodnoj skupštini mahao prstom gotovo preteći.\n– Pri tome nije iskoristio 20 minuta za obraćanje i cenim da nije imao šta da kaže, ali nije propustio da mene spomene – rekla je Cvijanovićeva.\nOna je naglasila da ne postoji originalna jasenovačka građa i ponovila da su se svi u Srpskoj ogradili od “blajburške mise” u Sarajevu.\n– Građu, koja je 1991. godine prenesena u Kozarsku Dubicu, a zatim 1998. u Arhiv Republike Srpske, čine fotokopije fotografija i dokumenata sakupljenih iz drugih arhiva i muzeja u bivšoj Jugoslaviji, što je 2001. godine utvrdila i anketna komisija Narodne skupštine Republike Srpske – navela je Cvijanovićeva.\nKomentarišući tvrdnju lidera PDP-a Branislava Borenovića da su lažirani podaci o broju žrtava, Cvijanovićeva je rekla da je Muzej Holokausta u Vašingtonu sastavni deo institucionalnog miljea SAD i da je Borenović izneo tešku optužbu na račun američke administracije.\n– Predstavnici SDS-a i PDP-a su propustili priliku i da kažu da su sa onim koje spominju iz HDZ-a BiH četiri godine delili vlast na nivou BiH i da nikada nisu postavili pitanje zašto Dragan Čović ili neko drugi iz HDZ-a ide u Blajburg – kaže Cvijanovićeva.\n– Međutim, ima još jedna stvar, a to je čemu služe različite verzije Rezolucije. Ono što se pojavilo u Službenom glasniku i ono što je usvojeno nema veze jedno sa drugim. Prvo se govori o poštivanju žrtava ustaškog režima, pa ste onda došli da je to rezolucija o poštivanju žrtava fašističkih režima i pokreta. Čemu razlike i ko je koga naterao da dođemo do uopštene formulacije? – rekla je Cvijanovićeva.


adidas STARLANCER | Sport Vision\nadidas STARLANCER je lopta za fudbal dizajnirana za vaše svakodnevno uživanje u najvažnijoj sporednoj stvari na svetu. Moderan dizajn, boja i grafika omogućavaju da se ova lopta ističe na fudbalskom terenu. Njena izdržljiva konstrukcija je ojačana mašinskim štepom i čini je spremnom da je pošaljete vrlo precizno tamo gde želite. Gumeni mehur je kvalitetno izrađen i pomaže u održavanju vazdušnog pritiska i oblika, znači manje pumpanja, a više igranja. Napravljena je od termoplastičnog poliuretana i prekrivena termoplastičnom poliuretanskom folijom za bolje zadržavanje vazduha. /p> Specifikacija: Lopta za fudbal Materijal:100% termoplastični poliuretan, 100% termoplastični elastični film Mašinsko šivenjeGumeni mehur.\nadidas STARLANCER je lopta za fudbal dizajnirana za vaše svakodnevno uživanje u najvažnijoj sporednoj stvari na svetu.\nModeran dizajn, boja i grafika omogućavaju da se ova lopta ističe na fudbalskom terenu. Njena izdržljiva konstrukcija je ojačana mašinskim štepom i čini je spremnom da je pošaljete vrlo precizno tamo gde želite. Gumeni mehur je kvalitetno izrađen i pomaže u održavanju vazdušnog pritiska i oblika, znači manje pumpanja, a više igranja. Napravljena je od termoplastičnog poliuretana i prekrivena termoplastičnom poliuretanskom folijom za bolje zadržavanje vazduha. /p>\nMaterijal:100% termoplastični poliuretan, 100% termoplastični elastični film\nadidas adidas COPA SENSE.3 IN SALA\nadidas adidas EPP CLB\nadidas adidas CNXT21 TRN


NOVA KOLUMNA VESELINA JEVROSIMOVIĆA: IT UGAO - Dogledna budućnost tehnologije! - Informer\nO veštinama koje su potrebne da bi se ljudi, pogotovo deca i mladi, pripremili za digitalnu budućnost i nova radna mesta koja će nastati kao posledica razvoja tehnologije pisao sam pre nešto više od dva meseca\nKao potvrda nekih teza koje sam tada izneo, pojavio se izveštaj Svetskog ekonomskog foruma o trendovima razvoja poslovanja i radnih mesta u naredne četiri godine. Osnovna ideja studije bazirana je na činjenici da ubrzani tehnološki napredak "pomera granicu između poslovnih aktivnosti koje obavljaju ljudi i onih koje izvode mašine i softverski programi".\nU četvrtoj industrijskoj revoluciji kompanije teže da iskoriste IT rešenja kako bi povećale efikasnost, proširile poslovanje na nova tržišta i razvile nove proizvode namenjene generacijama koje se u digitalnom svetu osećaju kao domaćini. U naredne četiri godine glavni faktori razvoja će biti masovna upotreba još bržeg mobilnog interneta, veštačka inteligencija, analiziranje ogromnih količina podataka (engl. "big data") i klaud tehnologije. Pretpostavlja se da će više od tri četvrtine firmi do 2022. godine svakodnevno koristiti neka od navedenih rešenja u poslovanju. Posledično, promeniće se i način na koji će funkcionisati proizvodnja i distribucija robe, u čemu bi važnu ulogu mogla imati rešenja kao što je blokčejn (engl. "blockchain"), koja isključuju ulogu posrednika u ovim procesima. Takođe, očekuje se znatan napredak u načinu na koji će funkcionisati IT infrastruktura - od serverskih sistema do telekomunikacija. Sve ovo će zahtevati i neka potpuno nova rešenja u vezi sa bezbednošću podataka, sigurnošću računarskih mreža i zaštitom od različitih vrsta zloupotreba.\nIzazov promena koje sam opisao znači da će kompanije i države morati mnogo da ulažu u prekvalifikaciju postojeće radne snage. Brojna radna mesta će nestati jer će ih obavljati roboti i kompjuteri, ali će nastati potpuno nova zanimanja. Kao što sam rekao više puta do sada, ti novi poslovi će zahtevati računarsku pismenost, ali i kreativnost, inicijativu, analitičnost i kritičko mišljenje kao neke od najvažnijih veština. Pre i iznad svega, ljudi će morati da budu spremni da neprekidno uče i usavršavaju se.\nVeselin Jevrosimović kolumna IT digitalna budućnost


TotalCar.rs » Wey pokazao da i Kinezi znaju da prave premijum automobile\nFrankfurt, Kina, novo, Wey\nKineske automobile ne odlikuje premijum kvalitet, izgled i tehnologija. Međutim, kompanija Wey je odlučila da ljude ubedi u suprotno, te je na Sajmu automobila u Frankfutru predstavila svoje koncept modele koji bi u Evropu trebalo da stignu 2021. godine.\nPokušaji kineskih kompanija da se probiju na tržišta sa svojim automobilima koji imaju jednostavnu tehnologiju i relatibno nisku cenu, do sada su uvek propadali.\nNaravno, to je ljude iz Kine navelo da promene svoju strategiju. Oni su odlučuki da umesto jednostavnih i jeftinih automobila, svoju sreću potraže u segmentu premijum automobila sa naprednom tehnologijom.\nMeđutim, Kinezi su odlučili da preskoče konvencionalne automobile, te da se odmah oprobaju sa električnim modelima. Oni se nadaju da će upravo ti modeli privući kupce iz Evrope svojim atraktivnim dizajnom i digitalnom tehnologijom.\nNaime, na Sajmu automobila u Frankfurtu, odmah pored štanda brenda Byton, koncepte svojih premijum modela izložila je i kompanija Wey. Taj proizvođač planira da svoje automobile plasira na evropsko tržište već od 2021. godine.\n“Nemačka je prvo i najvažnije evropsko tržište za nas” rekao je predstavnik ovog brenda. Međutim, tada ćemo predstaviti ne potpuno električni SUV, već naš prvi plug-in hibridni model. Nešto kasnije će stići i potpuno električni automobili, koji su već uspešni u Kini. Novi Wey VV5 na kinesko tržište ćemo predstaviti 2021. godine.\nNaime, koncern Great Wall sarađuje sa kompanijom BMW u Kini. Plug-in hibridni model, koji bi za dve godine trebalo da se nađe na Starom kontinentu, ima domet samo na električnu energiju, sa jednim punjenjem, od 100 kilometara. Elektromotor je povezan sa dvolitarskim benzinskim agregatom. Očekuje se da ovaj pogonski sklop razvija oko 218 konjskih snaga (160 kW). Početna cena bi trebalo da bude oko 50.000 evra.\nTakođe, ovaj plug-in hibridni sistem je postavljen na takozvanoj Pi4 platformi, koja je dizajnirana za vozila sa pogonom na svim točkvoima. Bar na papiru, potrošnja ovog pogonskog sklopa je oko 1,6 litar goriva na 100 kilometara. Takođe, zahvaljujući njemu, SUV kompanije Wey iz mesta do 100 km/h ubrzava za 5,9 sekundi. Što se tiče transmisije, ona ima devet stepena prenosa i automatska je.\nPodsećamo, Wey je premijum podbrend koncerna Great Wall Motors osnovan pre dve godine. Od tada do danas prodato je oko 300.000 vozila tog brenda. Prilikom portage imena za brend, izvršni direktor, Džek Vej (Jack Wey) je odlučio da pojednostavi stvari, te je odlučio da ime brenda bude njegovo prezime.


Ratni zločinac i bivši general Vojske Republike Srpske Zdravko Tolimir sinoć je preminuo u Hagu, potvrđeno je za "Blic" iz Nacionalnog saveta za saradnju sa Haškim tribunalom.\n- Tolimiru je pozlilo sinoć oko 21 sat u pritvorskoj jedinici Suda. Primio je hitnu medicinsku pomoć, ali je ipak preminuo - izjavio je portparol Haškog tribunala Nenad Golčevski, preneo je Rojters.\nTolimir je tokom rata bio pomoćnik za obaveštajno-sigurnosne poslove komandanta Vojske Republike Srpske Ratka Mladića.\nNa doživotni zatvor osuđen je 2012. godine zbog komandne odgovornosti za srebrenička masovna pogubljenja, kao i ubijanje ključnih ljudi bošnjačke zajednice u Žepi - kao bivši pomoćnik Ratka Mladića za obaveštajno–sigurnosne poslove u Glavnom štabu VRS-a.


Čedomir Jovanović najavio podršku Jankoviću | Insajder\nOn je za televiziju N1 rekao i da će predložiti Predsedništvu stranke da podrži Jankovića i izjavio kako je uveren da će do toga i doći.\nUpitan šta je presudilo da, i pored razlika, podrži Jankovića, lider LDP-a je odgovorio da ne može da izneveri ljude, odnosno članove i simpatizere LDP koji su mu poslali poruku da će glasati za Jankovića.\nOn je rekao i da njemu kao ni LDP-u ne treba da se u kampanji "gura uz Jankovića" koji je već u kampanji i kog je kandidavala grupa građana.\nU negativnom kontekstu je ocenio stav budućeg predsedničkog kandidata Saše Radulovića o kandidovanju više ljudi kako bi se povećala izborna izlaznost.\n"To je nanelo veliku štetu", rekao je Jovanović


SportDC - Vesti - Ostalo BiH - Tomo Marić predvodi žiri manifestacije “Dan fudbala Republike Srpske”\n06.12.2018 Gavro Vujanović\nNa sastanku Komisije za medije Fudbalskog saveza Republike Srpske imenovan je žiri za osmo izdanje manifestacije “Dan fudbala Republike Srpske” koji će se krajem januara održati u Kristalnoj sali hotela “Bosna” u Banjaluci. Organizatori ovog veličanstvenog skupa su Sportski žurnal, FSRS i Vlada Republike Srpske, tačnije Ministarstvo porodice, omladine i sporta.\nOdlučeno je da na čelu i ovogodišnjeg žirija bude banjalučki novinar i publicista Tomo Marić, savetnik u Vladi Republike Srpske i saradnik Sportskog žurnala, a u žiriju će da bude još deset članova, uglavnom novinara koji tokom godine prate sva fudbalska zbivanja. Članovi ovog tela su: potpredsednici Zoran Vajkić (FSRS) i Slavko Basara (Sportski žurnal), Andrej Knežević (Alternativna televizija), Dejan Kondić (Elta), Marko Tešanović (BH radio), Milan Zubović (Glas Srpske), Goran Arbutina (Mondo), Darko Basara (Euro Blic), Dragan Novaković (Radio-televizija Republike Srpske) i Goran Ćejić (FSRS).\n-Imenovali smo tim za pobede. Jedanaest članova žirija treba da odredi laureate za 2018. godinu. Nadamo se da ćemo uspeti na najbolji mogući način završimo povereni posao – istakao je Zoran Vajkić, potpredsednik žirija.\nDogovoreno je da se sledeći sastaak žirija održi u sredu, 12. decembra tačno u podne kada ćre da budu nominovana i imena za pet redovnih i dve specijalne nagrade. Kao što je poznato biraće se najbolji fudbaler, najtalentovaniji igrač, najbolji fudbalski radnik, trener i sudija. Biće dodeljena i nagrada za životno delo FSRS “Doktor Milan Jelić”, kao i Zlatna povelja “Miljan Miljanić”.\n-Pred nama je još jedna akcija koja je poprimila dimenzije evropske manifestacije i naš cilj je, ali i obaveza, da sve to bude na maksimalnom nivou i da još jednom iz Banjaluke i Republike Srpske pošaljemo jasen fudbalske i sportske, prijateljske poruke. Žiri ima obavezu da nominuje kandidate za nagrade, a potom imenuje i laureate. Još uvek nismo odredili termin održavanja manifestacije. To bi trebalo da uradimo na narednoj sednici – istakao je generalni sekretar FSRS Goran Ćejić.\nTakođe, dogovoreno je da se 26. decembra u dvanaest časova u prostorijama FSRS održi “Dan medija u FSRS”, a tom prilikom pred predstavnicima “sedme sile” naći se predsednik Mile Kovačević sa prvim saradnikom generalnim sekretarom Ćejićem i analiziraće urađeno u godini na izmaku. Članovi Komisije za medije FSRS su ostavili organizatorima manifestacije “Dan fudbala Republike Srpske” mogućnost za dodelu vanrednih priznanja.